הוועדה לענייני ביקורת המדינה, כנסת 25, פרוטוקול מספר 28, 2023-05-09 00:00

מיקי לוי:  << י     	בוקר טוב, תודה רבה לכל מי שטרח והגיע

מיקי לוי:  אני מתכבד לפתוח את הדיונים בוועדה לביקורת המדינה בנושא: הטיפול בפעוטות וחינוכם במעונות יום ובמשפחתונים

מיקי לוי:  מבקר המדינה בבקשה

מיכה גולדמן: כמה דברים לגבי הדוח

מיכה גולדמן:  הדוח בודק בגיל 0-3 במסגרות השונות, ואת הסדרי הפיקוח והסבסוד

מיכה גולדמן:  תקופת הביקורת היא עד נובמבר 2021

מיכה גולדמן:  בדוח הזה ממצאי הביקורת מכוונים לזרוע העבודה, היום זה משרד העבודה, ההמלצות למשרד החינוך, היינו, בדיוק בתפר, במעבר של תחום המעונות מזרוע העבודה, או משרד העבודה

מיכה גולדמן:  היום למשרד החינוך, אז בגלל זה תראו את ההבדלים

מיכה גולדמן:      כמה מספרים על מה אנחנו מדברים

מיכה גולדמן:  מדברים על כחצי מיליון פעוטות עד גיל 3, חיו בישראל בשנת 2020

מיכה גולדמן:  כ-52% מהם התגוררו ביישובים, באשכולות חברתיים כלכליים 1-4, זה נרטיב אליו נתייחס בהמשך

מיכה גולדמן:  27% מהפעוטות שהו במסגרות סמל

מיכה גולדמן:  מסגרות סמל זה המסגרות המפוקחות המופעלות על-ידי הארגונים הגדולים

מיכה גולדמן:  70% מהם היו זכאים לסבסוד

מיכה גולדמן:  35% שהו במסגרות פרטיות

מיכה גולדמן:  היתר כ-38% שהו בביתם

מיכה גולדמן:  על המסגרות הפרטיות נדבר

מיכה גולדמן:  כשאנחנו בדקנו את זה, זה היה די חור שחור למערכת, לא ממש ידעו מה קורה שם

מיכה גולדמן:  חוק הפיקוח החדש אמור להתחיל לשקף מה קורה שם בדיוק

מיכה גולדמן:  עוד נתון אחד – על השאר נדבר בהמשך שצריך לשים אליו לב

מיכה גולדמן:  אנחנו מדברים על הכשרת המטפלות, נתון שהוא משמעותי

מיכה גולדמן:  כשאנחנו בדקנו את קצב היצור של הכשרת מטפלות, הערכנו שיידרשו כ-20 שנה לפחות על מנת להכשיר את כל המטפלות בהתאם לחוק הפיקוח החדש, בהתאם לקצב ההכשרה בתקופת הביקורת

מיכה גולדמן:  כלומר, כאשר הילד יהיה בן 20, המטפלת שלו תוכל לטפל בו

מיכה גולדמן:      השוואה בין-לאומית, אנחנו מציגים בהתחלה השוואה בין-לאומית, היא משקפת תמונה ייחודית לישראל, פריון ילודה גבוה

מיכה גולדמן:  שיעור גבוה של פעוטות השוהים במגוון מסגרות יום

מיכה גולדמן:  חופשת לידה בתשלום, שיעור תעסוקה גבוה של אימהות לפעוטות

מיכה גולדמן:  הוצאה ציבורית נמוכה על מסגרות לפעוטות

מיכה גולדמן:  אנחנו מדברים בישראל כ-18%, בהשוואה ל-OECD זה 71%

מיכה גולדמן:  נטל משמעותי על ההורים

מיכה גולדמן:  מחקר שאנחנו מצטטים בדוח, הורה מרוצה צריך לשלם כ-22% מהמשכורת שלו, מההכנסה הפנויה שלו עבור תשלום למעונות שאינן מסגרות סמל

מיכה גולדמן:       מחקרים, ומוסכם בין כל החוקרים שהשלב הזה של גיל 0-3 הוא משמעותי מאוד בהתפתחות הילד

מיכה גולדמן:  התשואה למשק ולחברה היא גבוהה במיוחד, בפרט, עבור ילדים שבאים ממשפחות סוציו-אקונומיות נמוכות

מיכה גולדמן:  יש מחקר ידוע של פרופ' הקמן, שזכה בפרס נובל לכלכלה – על כל דולר שאתה משקיע בילד משכבה סוציו-אקונומית נמוכה - המדינה תקבל 13 דולר החזר

מיכה גולדמן:  הנקודה היא שההתערבות של המדינה צריכה להיות קודם כל בילדים בשכבות עם סוציו-אקונומיות נמוכות

מיכה גולדמן:  מה שאנחנו מציגים פה ואתם רואים גם בשקף, במפה ליד, שבישראל מעונות סמל שבהם אפשר לסבסד, אין מתאם בין המיקום שלהם לבין הצרכים בפועל

מיכה גולדמן:  למשל 13% מהפעוטות מהמתגוררים בישובים הערביים שיש בהם מסגרות סמל, רק 13% יש להם פתרונות

מיכה גולדמן:  גם הבנייה של מעונות סמל אינה מספקת מענה לפערים, שכן, בשנים 2015, 2020, יותר ממחצית המעונות שנבנו, נבנו דווקא ביישובים חזקים

מיכה גולדמן:       גם הסבסוד – כחמישית מתקציב הסבסוד מופנה למשפחות ביישובים חזקים יחסית באשכולות 7 ומעלה

מיכה גולדמן:  מכאן יוצא שלרבות מבין המשפחות שבמצב חברתי כלכלי נמוך, אין אפשרות לשלוח את הפעוטות שלהם למעון יום או למשפחתון, כאשר אנחנו יודעים שדווקא למשפחות האלה הכי חשוב לשלוח אותם לשם בגלל שאין היצע של מעונות סמל ומעונות מפוקחים

מיכה גולדמן:  בגלל זה ההמלצה המרכזית בדוח של זרוע העבודה, או היום זה משרד החינוך, או משרד העבודה, משרד האוצר בהיוועצות עם המוסד לביטוח הלאומי יבחנו אפשרות למודל סבסוד באופן שיפתור את העיוותים הקיימים בו, וישפר את האפקטיביות שלו על מנת לתעדף משפחות במצב חברתי כלכלי נמוך

מיכה גולדמן:  בכלל זה מומלץ לבחון סבסוד באמצעות שוברים או בדרך אחרת למשפחות שעומדות בתבחינים שהוחלט עליהם ללא קשר למסגרת בה הם נמצאים, כל עוד היא מסגרת מפוקחת אם סמל ואם פרטי

מיכה גולדמן:      עוד נושא שעלה בדוח באותה נקודת זמן, זו העובדה שאנחנו לא ידענו אז, אנחנו נשמע בהמשך מה קורה לגבי המעונות שנמצאים בבעלות פרטית

מיכה גולדמן:  למעשה זה חור שחור

מיכה גולדמן:  אין לאגף או לזרוע העבודה מידע עליהם

מיכה גולדמן:  חוק הפיקוח לא מיושם בהם במועד סיום הביקורת

מיכה גולדמן:  אנחנו עשינו בדיקה ראשונית מול קבצים של ביטוח לאומי, ומצאנו שיש לפחות 1,000 מעונות פרטיים שלא הגישו אפילו בקשה לאישור ראשוני

מיכה גולדמן:  כלומר, אפילו המידע הבסיסי אין עליהם

מיכה גולדמן:  את הפערים המרכזיים ראינו בקרב החברה החרדית, ובקרב יישובים ואשכולות 1, 2, ובעיר ירושלים

מיכה גולדמן:       אנחנו המלצנו לאתר את המעונות שטרם נרשמו, ולהביאם תחת חוק הפיקוח החדש תוך התמודדות עם חסמים המקשים על המעונות המשרתים אוכלוסיות במצב חברתי כלכלי נמוך להגיש את הבקשות במסגרת החוק

מיכה גולדמן:  עוד נושא שדיברנו עליו זה הכשרה מקצועית למחנכות המטפלות

מיכה גולדמן:  ליותר ממחצית מהמחנכות מטפלות בארגונים שלגביהם יש מידע, אין הכשרה רשמית

מיכה גולדמן:  מבין העובדות החדשות שגויסו בשנים האחרונות, למיעוט קטן מאוד הייתה הכשרה

מיכה גולדמן:  רק 5% מבין המחנכות מטפלות הזקוקות בכל שנה להכשרה בישראל במעונות הסמל מקבלות אותה

מיכה גולדמן:  אם תסתכלו בתרשים מצד שמאל, במדינות מתקדמות ההכשרה המקצועית – אנחנו מדברים פה הכשרה מקצועית

מיכה גולדמן:  במדינות מתקדמות כמו נורבגיה או גרמניה, דורשים תואר ראשון ואפילו תואר שני, כי הם מזהים את החשיבות, אז הפערים הם עצומים

מיכה גולדמן:       לא רק זאת

מיכה גולדמן:  עולה מגמה של תחלופת צוות מהירה

מיכה גולדמן:  לפי נתוני הארגונים והמפעילים מעונות סמל בשנת 2018, 2021, בין 35% ל-48% מכלל העובדות התחלפו מדי שנה, ויותר מ-50% מהעובדות עזבו במהלך שנת עבודתן הראשונה

מיכה גולדמן:  הארגונים מסרו למשרד מבקר המדינה, כי הם מזהים טיפול איכותי פחות בפעוטות

מיכה גולדמן:  הפעוטות עשויים לחוות קשיים בשל חוסר היציבות בצוות המטפל בהם, וכן, נגרמים נזקים להורים בין המסגרות עקב התחלופה הרבה של הצוות

מיכה גולדמן:  אחת הטענות, שהסיבה לתחלופה שהשכר שלהן זה שכר מינימום עם תוספת של 400 שקלים בלבד לבעלות הכשרה שהן כאמור המיעוט מבין העובדות

מיכה גולדמן:       אחד הדברים שהמלצנו שמשרד החינוך בשיתוף האגף להכשרה מקצועית ובתיאום עם משרד האוצר, יגבשו מודלים נוספים להגדלת היקפי ההכשרה המקצועית למחנכות, לרבות, תמרוץ כספי למטפלות שעברו הכשרה, בין היתר, ניתן להיעזר בארגונים הגדולים המפעילים מעונות סמל שלהם ניסיון רב בנושא

מיכה גולדמן:       עוד נושא שדיברנו עליו זה המשפחתונים הפרטיים

מיכה גולדמן:  כמה שדיברנו שהמצב לגבי המעונות, אין מידע לגבי המשפחתונים הפרטיים שזה למעשה פחות משבעה ילדים, שישה ילדים ומטה

מיכה גולדמן:  חוק הפיקוח החדש לא חל עליהם

מיכה גולדמן:  אין שום מידע

מיכה גולדמן:  אין גורם ממשלתי שיש עליו מידע על הילדים שמטופלים שם, לא על זהות המטפלות, איזו הכשרה המטפלות האלה עוברות ועברן הפלילי

מיכה גולדמן:  לא פותחו באותו מועד שום תמריצים, מודל פיקוח, דרישות בסיסיות של בטיחות פיזית במשפחתון

מיכה גולדמן:  דברים בסיסיים, קורס עזרה ראשונה לא העבירו להן

מיכה גולדמן:  אנחנו המלצנו שיש צורך לתמרץ בעלי מסגרות פרטיות שמספר הפעוטות השוהים בהם קטן משבעה לעמוד בדרישות בסיסיות למניעת פגיעות, ולאפשרות למתן עזרה ראשונה, ולשקול להעביר הדרכות למטפלות בדומה להדרכות שהאגף, היום זה בטח משרד החינוך, שמציע במימונו למחנכות מטפלות במעונות

מיכה גולדמן:       ראינו שחלק מהעיריות, במקרה, היינו בעיריית פתח תקווה, כן עושה את זה

מיכה גולדמן:  אבל אי-אפשר להשאיר את זה למשהו פרוביזורי

מיכה גולדמן:  עוד נושא שדיברנו עליו זה הפיקוח

מיכה גולדמן:  במועד סיום הביקורת היו רק 25 תקני פיקוח באגף כדי לטפל במעונות סמל

מיכה גולדמן:  המשאבים האלה בטח לא הספיקו לטפל בהגדלת כמות המעונות הנתונות לפיקוח תחת חוק הפיקוח החדש

מיכה גולדמן:  באמת, המלצה שלנו זה שמומלץ שמשרד החינוך יפעל בהתאם כדי לממש את הכלים העומדים לרשותו להגדלת כמות המפקחים והבודקים כדי להגיע לפיקוח אפקטיבי וקבוע בהתאם לחוק הפיקוח החדש

מיכה גולדמן:       השקף הבא – הסיכום, אולי זה הדבר המרכזי שהדוח הזה מציין

מיכה גולדמן:  שאף שחינוך לפעוטות הוא שלב מכריע ביצירת שוויון הזדמנויות, בפועל, הפריסה ומנגנון הסבסוד שמסגרות הסמל משאירים משפחות רבות במצב חברתי כלכלי נמוך ללא אפשרות ליהנות ממסגרת בעלת סמל, כשמנגד, מעונות סמל רבים בגלל מיקומם בפועל משרתים אוכלוסייה חזקה מבחינה חברתית כלכלית

מיכה גולדמן:  מוטל על משרד החינוך לממש את השינוי האסטרטגי שחל עם יישום חוק הפיקוח החדש בתקנותיו, והמעבר של עיקר הפעילות אליו, כך שתתאפשר קפיצת המדרגה הנדרשת באיכות החינוך טיפול הניתן לפעוטות בגיל 0-3, ובפרט לפעוטות במצב חברתי כלכלי נמוך

מיקי לוי: תודה רבה

מיקי לוי:  בוקר טוב ילדים, נראה שאתם הכי חשובים בדיון הזה

מיקי לוי:  יהונתן וליאור שניהם בוגרי ויצ"ו בית הכרם

מיקי לוי:  ברוכים הבאים

מיקי לוי:  בוקר טוב לכם

מירב כהן: דווקא היום זה דיון שחשוב שהם ישמעו

מיקי לוי: חד משמעי

מיקי לוי:  יכולים להעניק לנו מניסיונם

מיקי לוי:  אולי כמה אנשים פה ישכילו בבניין הזה

מיקי לוי:  בבקשה, חברת הכנסת מירב כהן

מירב כהן: קודם כל אני באה לדיון הזה כאימא רגע, לא כחברת כנסת

מירב כהן:  אין לכם מושג כמה הדבר הזה חשוב

מירב כהן:  באמת, מי שחווה את זה על בשרו מבין

מירב כהן:  היום יש לנו במעונות המפוקחים, הציבוריים, לא בדיוק ציבוריים, זאת אומרת, ויצ"ו נעמ"ת מפעילים, אבל המחיר שם מפוקח, וגם השרות מפוקח רק 20% מהאוכלוסייה

מירב כהן:  תורים היסטריים – מעט מאוד אנשים מצליחים להיכנס, וברור שצריך לייצר יותר פתרונות כאלה שיעודדו תעסוקה

מירב כהן:  אבל, מה שחשוב לי לומר הבוקר, שאם בונים עוד ועוד מסגרות, אסור לשכפל את המודל הקיים

מירב כהן:  המודל הקיים הוא בקריסה – נשכפל את מה שקיים היום - לא עשינו כלום

מירב כהן:  כאימא ששמה את הילדים שלה במסגרות האלה, אני יכולה לומר לכם, ממש יש שם אנשים טובים שבאים עם שליחות, שאוהבים ילדים, שרוצים לחנך, אבל המערכת היא בקריסה, זה נובע בראש ובראשונה מהשכר העלוב של המטפלות

מירב כהן:  עלוב

מירב כהן:  אישה שעובדת שם הכי קשה בעולם פיזית, מנטלית, להתעסק עם קבוצות הורים, דברים מאוד קשים מקבלת 5,500 שקלים בחודש

מירב כהן:  הוותיקות, אחרי 10 שנים ועוד, מקבלות 7,500 שקלים – עבודה קשה ביותר

מירב כהן:      מה זה יוצר? זה יוצר תחלופה מאוד גבוהה של כוח אדם

מירב כהן:  הילדים עד שמתרגלים לאיש חינוך, באה מישהי אחרת, בגדול, נשארות שם רק אלו שאין להן ברירה כלכלית

מירב כהן:  לפעמים זה עלול להגיע למצב, זה קרה לי בגנים של הילדים שלי, שאין אחת שמדברת עברית

מירב כהן:  באמת, אתם באים, אתם אומרים ילדים בגילאי 0-3, זה הגילאים הכי קריטיים להתפתחות של הילד, להתפתחות של המוח, להתפתחות של השפה, אין לו מטפלת אחת שמדברת עברית, אז מה עשינו בזה? זאת אומרת, אם אנחנו משכפלים את המודל הקיים, לא עשינו בזה כלום

מירב כהן:      בעיניי, הדבר הכי דחוף, זה לטפל בשכר של המטפלות

מירב כהן:  הן באמת עושות שם עבודת קודש

מירב כהן:  זה לא הוגן כלפיהן כי גם הן הרבה פעמים נשים מוחלשות, אבל גם לנו ההורים זה פוגע בצורה אנושה בשרות שהילדים מקבלים

מירב כהן:  כמובן, שהכשרה זה קריטי, אבל אנחנו מה זה לא שם

מירב כהן:  אנחנו אפילו לא בזה שיש איזושהי יציבות, בואו, נתחיל בזה שיבואו כאלה שמדברות את השפה העברית, זו התחלה, אפילו לפני שאנחנו מתקדמים לכיוון של הכשרה שזה גם חשוב

מירב כהן:  צריך עוד דבר אחד לומר

מירב כהן:  זה לא ייפתר ביום אחד וזה כסף גדול, וזה עניין של סדרי עדיפויות

מירב כהן:  זה לא אירוע של 100 מיליון שקל, פתרנו, הינה, אמרנו עשינו משהו זה פלסטר

מירב כהן:  צריך לעשות פה תוכנית של עשור קדימה שבנויה משכר, מהכשרה ומבינוי מתשתיות, הכול שלוב אחד בשני

מירב כהן:  תעשה אחד – לא תעשה את האחר, לא יקרה

מירב כהן:  בינוי כמובן לוקח זמן, אבל את עניין השכר כן אפשר לפתור

מירב כהן:  תמיד כאשר יש משא ומתן עם ארגוני עובדים, איכשהו תמיד המטפלות האלה לא מקבלות כלום

מירב כהן:  אולי הן לא חזקות מבחינה פוליטית, ועדים, אין לי מושג

מירב כהן:  הן אף פעם לא קיבלו כלום

מירב כהן:  ואני חושבת זה עוול גדול מאוד

מירב כהן:       כמדינה, אנחנו צריכים להבין שכל שקל שנשים על המערכת הזו, זו השקעה כלכלית עם תשואה מטורפת

מירב כהן:  היא מטורפת פעם ראשונה כי נשים תצאנה לעבוד

מירב כהן:  היא מטורפת פעם שנייה כי הילדים שלנו התפתחו טוב יותר ויצליחו יותר בחיים והמשק רק ירוויח מזה בעתיד גם עובדים טובים יותר, וזה יקרין על כל המערכת

מירב כהן:  יש לי עדיין ילד אחד בויצ"ו, יש לי שלושה ילדים

מירב כהן:  כל בוקר שאני שמה אותו בגן, ליבי נצבט

מירב כהן:  אני שם כי חשוב לי

מירב כהן:  אגב, אני גם אגיד שבילדים הראשונים זה מנגנון מאוד יפה, כי מי שיש לו הכנסה נמוכה משלם מעט

מירב כהן:  ומי שיש לו הכנסה גבוהה, משלם יחסית הרבה

מירב כהן:  אז עברתי את כל התהליך – מזה שהייתי תוך כדי לימודים ושילמתי פחות

מירב כהן:  והיום, אני לא מקבלת הנחה ומסבסדת אחרות שכן זקוקות להנחה הזו

מירב כהן:  זה מודל מקסים

מירב כהן:  ויצ"ו, בשבילנו זה בית

מירב כהן:  הילדות עד היום שם בחוגים

מירב כהן:  הייתי באה לשם בבוקר ויוצאת בלילה, אחרי שהיינו שם כל היום

מירב כהן:  זו קהילה

מירב כהן:  זה הרבה יותר מרק שרות שמירה על ילדים

מירב כהן:  אבל חייבים להשקיע בזה

מירב כהן:  המערכת גוססת

מירב כהן:  תודה

מיקי לוי: יש לי סדר

מיקי לוי:  אני אתן לפי הסדר

מיקי לוי:  אני אשתדל לתת גם לכולם למרות שזמננו מאוד קצר

מיקי לוי:  אני מבקש קצר, קולע, לא לתת לנו הרצאת סמינריון, כי אנחנו קצת מכירים את העניין

מיקי לוי:        אני מבקש מנציג משרד החינוך, וגם נציג זרוע העבודה, משרד העבודה, תגידו לנו מה ההיערכות של משרד החינוך בנושא של העברה

מיקי לוי:  נשמח לדעת היכן אנחנו עומדים

מיקי לוי:  אבל לפני משרד החינוך, מכיוון שזה היה במשרד העבודה, או בזרוע העבודה, נעביר אליכם את רשות הדיבור

דפנה מאור: אני מנהלת אגף בכיר לעידוד תעסוקת הורים במשרד העבודה

דפנה מאור:  תודה לאל, אנחנו משרד, ואנחנו מקווים גם להישאר כך

דפנה מאור:  אני רוצה להתייחס לכמה דברים

דפנה מאור:  כמו שנאמר פה נכון, חלק מהפעילות הועברה למשרד החינוך

דפנה מאור:  אנחנו כבר לא בהיערכות, המעבר בוצע בפועל לפני למעלה משנה

דפנה מאור:  שנת הלימודים הנוכחית תשפ"ג כבר התחילה באחריות מלאה של משרד החינוך

דפנה מאור:  אני מניחה שנציגי המשרד התייחסו

דפנה מאור:  אנחנו כמובן פועלים בשיתוף פעולה מלא, גם ברמת המידע, גם ברמת העברת תכנים, חשיבה בנושאים מסוימים וכו'

דפנה מאור:  אני רוצה להתייחס לכמה נושאים שרלבנטיים גם היום למשרד העבודה

דפנה מאור:  חשוב לי לומר לחברת הכנסת כהן, מודל הסבסוד הנפלא הזה  הוא לא של ויצ"ו, הוא של הממשלה, וחשוב שנזכור את זה

מירב כהן: כמי שהגיעה לויצ"ו, זכתה לחוות על בשרה את המודל הזה, שבאמת, שבשנים שהיה יותר קשה כלכלית, עזרו לי

מירב כהן:  וכשאני יכולתי לעזור לאחרים, עזרתי לאחרים וזה מקסים

דפנה מאור: אני חושבת שהדוגמה שאת נותנת היא דוגמה מצוינת לעובדה שבעצם מודל הסבסוד הוא על-פי השכר לנפש

דפנה מאור:  זאת אומרת, גם לכאורה ביישובים חזקים, כפי שציינת קודם בעשירונים גבוהים, במדד הסוציו-אקונומי, יש משפחות שההכנסה לנפש עדיין נמוכה

דפנה מאור:  ולכן, גם להם יש מקום גם במודל הסבסוד, גם בעזרה ובמקומות שמאפשרים להם לקבל את הסבסוד הזה, על זה אנחנו עובדים

דפנה מאור:  זה הכיוון שלנו

דפנה מאור:  אנחנו שואפים לשפר אותו בכמה רמות

דפנה מאור:  האחת – התחלנו כבר השנה כהתנסות, זה כמובן וולונטרי, אבל בעצם, אנחנו רוצים להפחית את הנטל הביורוקרטי על ההורים ככל שניתן

דפנה מאור:  המשמעות היא שהכוונה שלנו שכמה שפחות הצטרכו להעביר לנו מסמכים

דפנה מאור:  אנחנו עובדים היום עם המוסד לביטוח לאומי

דפנה מאור:  בעצם, כל הורה שמגיש בקשה לסבסוד, מקבל מיד, עולה לו מסך ואומר - אלה הנתונים על ההכנסה למשל, או על קצבאות, או על זכאות, הגדרה של נכות וכו', אלה הנתונים שמופיעים לנו, ככל שאתה מאשר לנו בלחיצת כפתור, הנתונים מועברים אלינו למשרד, ואז אין צורך להעביר תלושי שכר

דפנה מאור:  מבחינת הציבור זאת הקלה משמעותית מאוד

דפנה מאור:  אנחנו מקווים לראות את התוצאות שלה גם בזמני המתנה

דפנה מאור:       לגבי הנושא של השוברים, ובכלל, תת המיצוי המשמעותי מאוד בחברה הערבית

דפנה מאור:  אנחנו מכירים את הבעיה

דפנה מאור:  בשיתוף האוצר ובשיתוף היחידות במשרד, אנחנו בעצם השקנו בשבוע שעבר מהלך מאוד גדול שבא בעצם להבין מה החסמים של ההורים, ההורים העובדים כמובן, בחברה הערבית במיצוי הזכות הזו, בין אם זה בשילוב ילדים בתוך מסגרות הסמל, אם הם משולבים כבר במסגרות הסמל, מדוע הם אינם מגישים בקשות

דפנה מאור:  אנחנו הולכים לפעול בתוך 14 יישובים שנבחרו על-פי קריטריונים מגוונים שבאים לתת לנו איזושהי תמונה רחבה יותר

דפנה מאור:  אנחנו מאוד קצרים בזמן

דפנה מאור:  זה לא מחקר שהולך להימשך שנים

דפנה מאור:  אנחנו קצבנו את זה עד סוף שנת הלימודים הנוכחית בלבד

דפנה מאור:  אנחנו עושים את זה יחד עם מכון ברוקדייל וג'ויינט, והכוונה שלנו היא לקבל מידע מהר מאוד מה החסמים ומה אנחנו יכולים לעשות לגביהם

דפנה מאור:  בפעם הראשונה חלק מההשתתפות במחקר תזכה את ההורים באיזשהו מענק כספי, ואז אנחנו נוכל לעשות איזושהי התנסות גם על מהלך של תשלום באמצעות שוברים להורים

דפנה מאור:  זאת אומרת, זה ייתן לנו קצת יותר מהמידע הקונקרטי שאנחנו מנסים לאסוף

דפנה מאור:  לכן אנחנו נותנים הרבה מאוד קרדיט למהלך הזה, אנחנו מקווים שהוא מאוד יעזור לנו

מיקי לוי: מתי הוא אמור להסתיים?     

דפנה מאור: עד סוף אוגוסט

דפנה מאור:  בסוף אוגוסט, אנחנו גומרים לאסוף את הנתונים

דפנה מאור:  הכוונה שלנו היא שלכל המאוחר עד סוף השנה, סוף שנת 2023, אנחנו כבר נוכל לבצע מהלכים לקראת שנת הלימודים שאחריה

דפנה מאור:  צריך לזכור שאנחנו עובדים בשנות לימודים ולא בשנים אזרחיות

מיקי לוי: רשמי לעצמך, מכיוון שהוא הזרוע הארוכה שלי וקשה לי לתכלל כל כך הרבה ביקורות שלהם, רק נושא החלב אני צריך חצי שנה בערך

מיקי לוי:  אז בבקשה, כשהמהלך הסתיים, תרשמו לכם לתיק תזכורת, ככה אני עובד

מיקי לוי:  גם אני רושם לי תיק תזכורת

מיקי לוי:  שיהיה דוח מנהלים קצר, מתכלל, מה זה העלה ומה עומד בפתח, כי אני מניח שבעוד שנה אנחנו נתייצב פה לביקורת על המהלכים מה עשינו

מירב כהן: אפשר שאלה

מירב כהן:  בזמנו היה סיכום שוועדת המחירים תתכנס ותעלה את התעריף

מירב כהן:  אני לא יודעת אם זה בוצע או לא

מירב כהן:  ואני בעיקר לא יודעת אם יש לזה השלכות על שכר המטפלות

מירב כהן:  האם אפשר על זה להשיב?     

מיקי לוי: את שכר המטפלות נצטרך לשים על האש ולדון

דפנה מאור: יש עוד הרבה נקודות, אני מעדיפה להתייחס לעוד נושא אחד מהותי גדול, ואחר כך, כמובן, אני אענה לכל דבר שיהיה צורך

דפנה מאור:  לגבי הנושא של הפיקוח על המשפחתונים הפרטיים

דפנה מאור:  זאת סוגיה כבדה מאוד

דפנה מאור:  אף אחד לא מתעלם ממנה

דפנה מאור:  היה פה בשבוע שעבר דיון גם בנושא של בדיקת ר

דפנה מאור: פ

דפנה מאור:  עם כל המשמעות של זה

דפנה מאור:  צריך להבין שהמטפלות במשפחתונים או מנהלות המשפחתונים כמו שאנחנו קוראים להן הן עצמאיות

דפנה מאור:  לא מדובר כאן במעסיק, לא מדובר כאן במשהו שיש בו התארגנות כלשהי

דפנה מאור:  סוג של הביקורת שיכולה להיות לנו הרבה פעמים היא יותר ההורים שהם מתלוננים ככל שיש כאלה

דפנה מאור:  אנחנו גיבשנו לנו באגף כרגע - היכולת שלנו כמובן מוגבלת, אנחנו אגף שנותר אגף קטן יחסית, בוודאי ברמת הפיקוח

מיקי לוי: כמה משפחתונים יש?     

מירב כהן: שאלת המיליון דולר

מירב כהן:  כי תכ'לס כל אחת יכולה בבית שלה זה לא מפוקח

מירב כהן:  אגב, אם בעלת משפחתון הייתה יודעת שיוצא לה משהו מהמדינה כי היא מקבלת משהו, איזו הטבה, איזה משהו, היא הייתה מדווחת כמו גדולה, פשוט אין לה בשביל מה לדווח היא לא מקבלת כלום

נאור שירי: ההיפך, יש לה למה להסתיר

מיקי לוי: לפני כמה כנסות, ב-2018, חבר הכנסת איציק שמולי, הביא את החקיקה לחייב את אותם מעונות להתקין מצלמות, וההורים למעשה הם הזרוע הארוכה לפיקוח

מיקי לוי:  הבעיה היא שאנחנו לא יודעים איפה שמים ואיפה לא

דפנה מאור: אני רוצה לעשות הבחנה, אנחנו מערבבים פה שני מושגים שחשוב מאוד להבין בהם

דפנה מאור:  יש את המעון ויש את המשפחתון

דפנה מאור:  אני אפילו לא נכנסת כרגע אם זה סמל או לא סמל

דפנה מאור:  אנחנו ביקשנו תיקון לחוק הפיקוח

דפנה מאור:  ביקשנו לעשות הבחנה בתוך המשפחתונים

דפנה מאור:  מעונות מבחינתנו שבעה ילדים ומעלה בפיקוח משרד החינוך הם נדרשים לפי חוק הפיקוח החדש להגיש בקשה לרישיון

דפנה מאור:  הנושא של המסגרות הקטנות יותר, שישה ילדים ומטה, זו המסגרת שעליה אנחנו אמונים היום

דפנה מאור:  היום הם נקראים בשם כולל משפחתונים

דפנה מאור:  אנחנו הצענו לעשות איזושהי הפרדה, היא לכאורה סמנטית, אבל היא תיתן גם לנו בדיון הקלה מסוימת

דפנה מאור:  יש את המשפחתונים שהם המשפחתונים שהם בפיקוח של האגף, משפחתוני סמל

דפנה מאור:  מדובר על כ-3,600 שיש להם היום סמל, ובהם אנחנו מטפלים

דפנה מאור:  אנחנו הצענו לקרוא פעוטונים לקבוצה שאין לה סמל

דפנה מאור:  עכשיו מטפלת שלוקחת ילד ומעלה, האם זה פעוטון? יש פה הרבה מאוד שאלות וחוסר היכולת – מדובר בבתים פרטיים, לא נשכח 99% מהמקרים, היכולת להיכנס לאדם הביתה ולפקח אם הוא לא רוצה היא מאוד מורכבת

דפנה מאור:  וכמו שהתחלתי לומר, התחלנו בפרקטיקה באגף שככל שיש מסגרת פרטית שכזו שמוגשת בגינה תלונה למשטרה על חשד, אנחנו מתערבים מנהלית מיד

דפנה מאור:  זאת אומרת, ברגע שיש חשד לפגיעה בילדים, מבחינתנו אנחנו שם

דפנה מאור:  אין לנו דרך

דפנה מאור:  אנחנו מקבלים אינספור תלונות, סכסוכי שכנים בגלל רעש, בגלל דברים מהסוג הזה, ידנו קצרה מלהושיע כרגע ביכולת שלנו באגף לתת מענה

מיכה גולדמן: יש המלצה בדוח, היא לא מדברת דווקא על רגולציה

מיכה גולדמן:  מדברת בדרך של תמריץ שמטפלת במשפחתון, תעבור קורס עזרה ראשונה שיהיה לה רצון, אלה הדברים הכי בסיסיים

דפנה מאור: חשוב לי לציין, המטפלות במשפחתונים לא מקבלות תמריץ

דפנה מאור:  המטפלות במשפחתוני הסמל מקבלות את הסבסוד ואת הליווי ואת ההדרכה וכו', והן צריכות לבחור בזה

מיקי לוי: בבקשה, משרד החינוך

ישראל אייכלר: אני מנהל אגף רישוי שאמון על רישוי גני ילדים, בתי ספר, וגם המעונות מהשנה הזאת

ישראל אייכלר:  אני נכנסתי לתפקידי בתחילת השנה

ישראל אייכלר:  אתן לכם סטטוס נכון להיום שתדעו כמה רישיונות הנפקנו השנה

ישראל אייכלר:  למוכרים שזה מעונות הסמל  – 1,989, רישיונות

ישראל אייכלר:  לפרטיים -1,522, כלומר, 3,511 רישיונות, כאשר יש לנו בתהליך של השלמת מסמכים כ-600 מעונות נוספים שהגישו, סך הכול – 4,100 רישיונות

ישראל אייכלר:  אנחנו יודעים שיש עדיין המון מעונות פרטיים שעדיין לא הגענו אליהם, בקרוב אנחנו יוצאים במסע הסברה

ישראל אייכלר:  אנחנו מקיימים כנסי הסברה בנושא המעונות

ישראל אייכלר:  קיימנו מפגשי הדרכה לכל בעלי המעונות לפרטיים, וגם לארגונים

ישראל אייכלר:  מדי חודש אנחנו מקיימים מפגשים עם מפעילי המעונות הפרטיים והמוכרים

ישראל אייכלר:  לקראת שנת תשפ"ד אנחנו יוצאים במסע פרסום ענק בכל המדיות, ואני מקווה שזה יגרום לבעלי המעונות הפרטיים במיוחד להגיש בקשה לרישיון

ישראל אייכלר:  נמצאת איתנו סוהיר שקור, שהיא אחראית על כל נושא תחום רישוי המעונות, ומר אסף לייבוביץ, שהוא אחראי על הצד הפדגוגי

ישראל אייכלר:  ההכשרה, כל הנושא של עזרה ראשונה, אני אשמח שהם ירחיבו

ישראל אייכלר:  בבקשה

סוהיר שקור: אני מנהלת אגף רישום מעונות יום

סוהיר שקור:  אני עברתי מזרוע העבודה, ככה אני מכירה גם את ההיסטוריה של הרישוי ושל הסמלים כשהיינו בזרוע העבודה

סוהיר שקור:  מאז המעבר למשרד החינוך, הקמנו מערכת רישוי חדשה

סוהיר שקור:  קלטנו את כל המעונות, גם מעונות הסמל, גם המעונות הפרטיים

סוהיר שקור:  חשוב לי להגיד, שזו פעם ראשונה שקורה שאנחנו קולטים את כל המעונות

סוהיר שקור:  אנחנו יודעים בדיוק מה יש בתוך המעונות

סוהיר שקור:  כמה ילדים

סוהיר שקור:  כמה מטפלות

סוהיר שקור:  מה ההכשרה שלהן, משהו שלא היה בעבר

סוהיר שקור:  פה אני מחדדת לגבי המעונות המוכרים

סוהיר שקור:  היום יש לנו נתונים מדויקים לגבי המטפלות, לגבי המנהלות, גם לגבי הילדים

סוהיר שקור:  לגבי המעונות הפרטיים גם קלטנו חלק גדול

סוהיר שקור:  נכון, כמו שאמר ישראל, עדיין אנחנו לא יודעים כמה מסגרות פרטיות לא הגישו

סוהיר שקור:  אנחנו כמעט בטוחים שיש הרבה שירדו מתחת לרדאר

סוהיר שקור:  אנחנו משתדלים להגיע לכולם

סוהיר שקור:  יש לנו טופס מקוון לדיווח על מסגרות ללא רישיון

סוהיר שקור:  אנחנו מקבלים דיווחים מהשטח, מהורים, ממטפלות, מכל מיני אנשים

סוהיר שקור:  אנחנו מגיעים למעונות האלה, עושים אכיפה, ומעודדים אותם להגיש בקשה לרישיון

סוהיר שקור:       כמו שאמר ישראל, אנחנו יוצאים בקמפיין הסברה לקראת שנה הבאה

סוהיר שקור:  לגבי הנתונים של המעונות, גם במערכת לגבי המטפלות, היום אנחנו יודעים מה אחוז התחלופה – מספר המטפלות שמתחלפות במעונות וזה נתון מאוד חשוב, כי תמיד היינו שומעים כל הזמן מהארגונים הגדולים, אומרים לנו – יש הרבה תחלופה

סוהיר שקור:  היום אנחנו יודעים כמה מטפלות מתחלפות במעונות וגם מה הסיבה

סוהיר שקור:  למשל, השנה הגישו במערכת הרישוי 401 בקשות להחלפת אנשי צוות, מהם 100 אנשי צוות שהם היו מסורבים בגלל שגילינו שיש עליהן רישום פלילי

סוהיר שקור:  אני לא יודעת עד כמה הנתון הזה מדויק, אבל זה נתון שהוא מאוד חשוב מבחינתנו

מירב כהן: מה שחשוב שאנשים עם רישום פלילי הולכים לשם – זה מה שהייתי עליו את הדגש

סוהיר שקור: לגבי מספר הילדים במסגרות הפרטיות, גם יש לנו נתון היום

סוהיר שקור:  אני לא בטוחה שהנתון הזה מדויק מסיבה אחת פשוטה, כי מספר הילדים במסגרות הוא דינמי, הוא כל הזמן משתנה

סוהיר שקור:  היום יכולים להיכנס ילדים, גם לצאת ילדים

סוהיר שקור:  אז מבחינת מספר הילדים, יש לנו היום במעונות הפרטיים 55,982 ילדים

סוהיר שקור:  זה נתון מאוד חשוב מבחינתנו

מיקי לוי: הנתונים של מרכז המחקר של הכנסת מצביעים על מספרים הרבה יותר גבוהים שבהחלט מעוררים דאגה כמה בעלי רישום פלילי מועסקות

סוהיר שקור: מבחינת המטפלות, מספר המטפלות שיש לנו

סוהיר שקור:  במעונות המוכרים היום יש לנו 23,898 מטפלות

סוהיר שקור:  במעונות הפרטיים יש לנו 12,277 מטפלות, זה מה שדווח לנו

סוהיר שקור:  זה בגדול

אילן ליבוביץ: אנחנו בעצם אמונים על גילאי לידה עד גיל 6

אילן ליבוביץ:  בעצם מסתכלים על כל הרצף החינוכי של הגיל הרך במדינת ישראל

אילן ליבוביץ:  אני רוצה לדבר על המעטפת שאנחנו נותנים לצוותים כי זה בעצם העיקר

אילן ליבוביץ:  כשיש לנו מסגרות, גם אנחנו נדע שהמסגרות הן איכותיות ולא רק בייבי סיטר לילדים

אילן ליבוביץ:  בעצם, בנינו שדרה חינוכית שכוללת מרמת פיקוח דרך יועצות שיהיו בכל מחוז שילוו ויעטפו את הצוותים של החינוך טיפול במעונות

אילן ליבוביץ:  חשוב גם לציין שמשרד החינוך מעביר הכשרה – 12,000 מחנכות מטפלות עברו השנה, הצפי שלנו לגדול ל-15,000

אילן ליבוביץ:  כלומר, אנחנו נגיע למאסה לא מבוטלת של מחנכות מטפלות שיעברו 220 שעות כולל תמריץ של 2,500 שקלים כדי שמי שמסיימת ועדיין נשארת במעון בגלל בעיית התחלופה שדיברה עליה חברת הכנסת, אנחנו נוכל להבטיח שגם ההכשרה תהיה לצוותים שממשיכים לעסוק בחינוך טיפול

אילן ליבוביץ:  זה מורכב

אילן ליבוביץ:  עוד דרכים זה הדרכה במעון

אילן ליבוביץ:  אנחנו יודעים ממחקרים שזה המשאב המאוד אפקטיבי החינוך טיפול, לא צריך להסביר פה, הוא מקצוע בודד קשה ותובעני

אילן ליבוביץ:  הוצאנו קול קורא לרשויות המקומיות, נענו למעלה מ-220 רשויות לבנות מערך הדרכה אצלן בכל מיני פלטפורמות, כמובן, בליווי שלנו, כולל מלווה רשותית שתלווה את הרשויות באיך בונים מערך הדרכה שייכנס ארבע שעות חודשיות לכל מעון, ובעצם, יאפשר למחנכת מטפלת גם הדרכה וגם אוורור, ונטילציה, ויכולת להציף קשיים ולהתמודד איתן יחד, לא פיקוח של נו, נו

אילן ליבוביץ:       יתרה מזאת, גם המפקחות שלנו - אנחנו מעבים את מערך הפיקוח

אילן ליבוביץ:  אנחנו מדברים על מודל של פיקוח אידיאולוגי, פיקוח שמגיע ללוות את הצוות, לעזור לו, לסייע לו גם בהליך הרישוי, וגם בהליכים פדגוגיים וטיפוליים לצד יועצות וכולל במקרים של אירועים חריגים שמגיעים, ואנחנו מקרי אלימות לא עלינו, מקרים של תאונות, מקרים שגם הצוות, גם ההורים צריכים ליווי ומעטפת

אילן ליבוביץ:  המחוז יודע להעניק אותה היום

אילן ליבוביץ:  אנחנו בונים תורה שלמה, וזה גם חלק ממה שאמור לסייע למחנכות מטפלות באמת בחוסן הפנימי כדי שאנחנו נראה מסגרות חינוך טיפול איכותיות לפעוטות

מירב כהן: שאלה

מירב כהן:  פעם לפני מספר שנים הייתה יועצת חינוכית שישבה במוסד והייתה דוגמת כמה פעמים ביום את הכיתות השונות ומפקחת שהכול בסדר, עונה לשאלות, היא הייתה פסיכולוגית בהכשרתה, והיא יכלה לבדוק דפוסי אכילה, אם יש משהו חריג, אין את זה יותר

מירב כהן:  תדעו לכם שזה היה ממש טוב

נאור שירי: תודה

נאור שירי:  חבר הכנסת שירי בבקשה

נאור שירי: תודה

נאור שירי:  אני לא אגזול הרבה מזמנכם, שזה מבוא שכנראה שאני אגזול קצת מזמנכם

נאור שירי:      אני רוצה לומר שזה היום הדיון, אנחנו יודעים את זה, הכי חשוב במשכן הזה היום

נאור שירי:  בזמן שאנחנו יושבים פה ומדברים, בעיניי, בטח כאבא צעיר, על הילדים שלנו מאפס עד לידה, יש עוד דיונים

נאור שירי:  אבל אנחנו רואים שבבית הזה, לא רק בשנה הזו, בממשלה הזו, בכנסת הזו, יש מעט מאוד התייחסות לנושא הלידה עד שש, או לגיל הרך באופן כללי, כי אנחנו צריכים לבוא ולהודות על האמת

נאור שירי:  לאף אחד זה לא ממש איכפת

נאור שירי:  וזה מבוא לכל הבעיות

נאור שירי:       אני בשני כובעים, או שלושה

נאור שירי:  היום אני יושב כחבר כנסת, הייתי סגן ראש עיר בעיריית הוד השרון  ואחראי על מעונות יום וצהרונים

נאור שירי:  אני גם כאבא פה

נאור שירי:  אני אומר לכם, ואנחנו יכולים לעבור סעיף סעיף, אני מעריך כל אגף, או משרד או רשות, באמת, זה אפס ביקורת

נאור שירי:  אני חושב שהגיע הזמן שהנושא יקבל התייחסות במובן של שר, שרה, לגיל הרך מהסיבה הפשוטה

נאור שירי:  כל המשרדים  אתם עמוסים מדי, בין אם זה משרד העבודה, כלכלה, חינוך, אתם גדולים מדי, אתם עמוסים מדי

נאור שירי:  ואתם לא מצליחים לתקן תקנות מ-2018

נאור שירי:  אתם לא מצליחים להבין את הפרקטיקה היום-יומית, לא כי אתם לא רוצים, אתם עושים עבודה מעולה, פשוט כבני אדם אין מה לעשות, המערכת גדולה מדי, משרד החינוך הוא מפלצת, לא במובן הרע של המילה, במובן הטוב של המילה

נאור שירי:  הוא אמור ללווה מגיל לידה עד 24, זה לא נורמלי

נאור שירי:  יש ייחודיות בגיל הרך שלא מתייחסים אליה

נאור שירי:  אין פיקוח

נאור שירי:  אין הכשרות

נאור שירי:  אין בינוי מעונות

נאור שירי:  אין משרות

נאור שירי:  אין שכר ראוי – אין התייחסות

נאור שירי:       	מידי כנסת, ואני מלווה את זה כבר ארבע שנים בכובעים השונים שדיברתי, כנסת אחר כנסת, משרד אחר משרד, זה לא עובד

נאור שירי:  זה לא עובד, ואני לא צריך לחדש פה

נאור שירי:  אתם לא מבינים כמה הדברים שאתם אומרים פה, אני יושב פה, ולא נעים לי להגיד, זה כאילו ניתוק

נאור שירי:  עכשיו, זה לא ניתוק ברמתכם כי אתם באמת רוצים

נאור שירי:  אבל אתם מנותקים מהעולם, אני מרגיש פה דיון מנותק

נאור שירי:  אתם מדברים על רישום פלילי, מי יכול לבדוק רישום פלילי? מי יכול לבדוק? אם עכשיו הורה בא ומתלונן על זה שלמשל צבטו לו את הילד, או התנהגו אליו לא יפה, אנחנו כרשות לא יכולים בכלל להסתכל במצלמות

נאור שירי:  אתה צריך להגיע למפקח שלך תדע מתי הוא מגיע, אין סד זמנים

נאור שירי:  אתה צריך להשעות את העובדת שגם ככה זה במחסור, אין עובדות, יכול להיות שאתה מוציא את שמה רע, כי רק הגיעה תלונה

נאור שירי:  אתה צריך להגיע למשטרה

נאור שירי:  המשטרה – בואו, לא מטפלת בדברים הרבה יותר

נאור שירי:  אין שוטרים, העובדים בבית, העובד מרגיש רע

נאור שירי:  ההורה מרגיש שאתה לא נותן לו מענה

נאור שירי:  אתם מדברים על פיקוח – זה העולם, זו המציאות

מיקי לוי: מה עושים? אנחנו מכירים את התחלואות?     

נאור שירי: זה לא לשולחננו

נאור שירי:  משרד לגיל הרך, לשים את הנושא הזה בראש סדר העדיפויות

נאור שירי:  חייבים להפריד אותו ממשרד החינוך, חייבים

נאור שירי:  אתם מדברים על בינוי – מעל ל-7,000 מוסדות חינוך מחכים לאישור הממשלה הרשויות רוצות לבנות

נאור שירי:  אתם מדברים על המפוקחים? אין יכולת היום לרשות, תקצבו משרה בשליש משרה, בסדר גמור, משרד החינוך תקצב משרה לפיקוח על המעונות או לאיזו הסדרה של תוכנית פדגוגית רשותית בגיל הרך, זה חצי משרה

נאור שירי:  אני אומר לך היום ברשות ממוצעות יש מינימום 50,  60 מוסדות פרטיים או משפחתונים פרטיים שאף אחד לא יודע עליהם - למה שהם בכלל ייגשו להגיש רישוי, על מה? הרשות רק תקשה עליהם

נאור שירי:  רק תקשה עליהם בבינוי

נאור שירי:       אני אומר לכם, הדיון פה, לא רק פה, הוא כאילו מנותק מהמציאות

נאור שירי:  אנחנו מדברים לא במובן הרע

נאור שירי:  אנחנו לא מתעסקים בפרקטיקה

נאור שירי:  אם זה ימשיך לעבור ממשרד החינוך, למשרד העבודה, למשרד הרווחה, יחזור למשרד החינוך, כחלק מאיזה אתנן פוליטי, או איזה רצון כזה או אחר של ממשלה כזו או אחרת זה לא יעבוד

נאור שירי:  אתם מדברים על החינוך הבלתי פורמלי – על הצהרונים

נאור שירי:  אני כאילו אומר - אין ידיים עובדות, אין הכשרה, אין שום דבר, שום דבר לא עובד

נאור שירי:  המצב בקריסה טוטלית

נאור שירי:  אנחנו יושבים פה בחדר הממוזג והכול בסדר – קריסה טוטלית של הגיל הרך צריך להגיד את זה, ולא רק מהחודש האחרון

נאור שירי:  ב-3, 4, 5 שנים האחרונות קריסה טוטלית

נאור שירי:  מבוא – אני אפילו לא יודע להגיד מה יהיה בשנים הבאות

נאור שירי:  אין נשות צוות, הן בחיים לא יבואו לעבוד בזה

נאור שירי:  מעמד אשת הצוות במוסדות האלה לא קיים

נאור שירי:  לא קיים

נאור שירי:  אני מוסיף ואומר, הדבר האחרון שעוד לא עלה, התכנית לחינוך חינם לגיל הרך היא הכי גרועה שיש

נאור שירי:  לוקחים מיליארדים של שקלים, ושמים אותם סתם על כלום

נאור שירי:  על משכורת, או 500, 600 שקלים נקודות זיכוי להורים זה בכלל לא משנה, זו לא הבעיה

נאור שירי:  המוצר גם ככה במחסור - לא מגדילים את המחזור

נאור שירי:  זה לא יעזור לי לשלם פחות 500, 600 שקלים בחודש

נאור שירי:  זו לא הבעיה

נאור שירי:  הבעיה שלי זה נשות הצוות שלא מקבלות  את ההכרה, שכואב לי הלב להשאיר את הילדים כי אני יודע מה עובר עליהם

נאור שירי:  להחליף חיתולים

נאור שירי:  ילדים לא גמולים

נאור שירי:  הורים כועסים

נאור שירי:  אין תוכנית פדגוגית, כל זה על מישהי, שמה, מה היא עשתה רע? אף אחד לא מתייחס אליה בעולם

נאור שירי:  מדינת ישראל לא מתייחסת אליה – זו הבעיה העיקרית

נאור שירי:  מדינת ישראל לא מתייחסת לגיל הרך

נאור שירי:  זה לא מספיק חשוב

מיקי לוי: משרד האוצר, אתם השחקנים הראשיים

מיקי לוי:  אני לא מתיימר לטפל בבינוי ובחסרים של כל כך הרבה שנים בוועדה הזו

מיקי לוי:  מבקר המדינה הצביע על העניין הזה

מיקי לוי:  ממשלות באשר הן לא טופל כמו שצריך

מיקי לוי:  יותר מכך, מי שבא מהרשות המקומית כמו חבר הכנסת שירי, אומר – הרשות רוצה, אבל מי השותף שלה לצורך הבינוי? תתייחס גם לנושא בינוי, ואת ההכשרה תשאיר למשרד החינוך וגם לנושא המשכורות

מירב כהן: מה הסטטוס בסיפור של ועדת המחירים?     

מיקי לוי: נראה לי שבדרך הזו לא רק נצטרך להביא עובדי בניין מתאילנד, עוד שנייה וחצי, נביא גם מטפלות מהודו, וזה יפגע בדורות הבאים, אין בכלל ויכוח – איזו מדינה - אז סדר עדיפויות בבקשה

רום בר-אב: אני רפרנט תעסוקה באגף תקציבים במשרד האוצר

רום בר-אב:  אני אשמח להתייחס לנקודות השונות שעלו פה

רום בר-אב:  אתחיל בנקודה שחברת הכנסת כהן העלתה בנוגע לבדיקת הבסיס של מעונות יום, ואיך היא משפיעה על שכר המטפלות

רום בר-אב:  כפי שציינה חברת הכנסת, בשנה שעברה כונסה ועדת המחירים וביצעה בדיקת בסיס לבחינת התעריף המפוקח של מעונות היום

רום בר-אב:  צריך לציין שזו הפגישה הראשונה שבוצעה מזה 10 שנים

רום בר-אב:  הבדיקה הקודמת בוצעה בשנת 2012, כך שהיה בוודאי מה לבחון ומה לעדכן

רום בר-אב:       חשוב לי רגע להסביר

רום בר-אב:  ועדת המחירים גם בהתייחס לשאלה הממוקדת של חברת הכנסת כהן

רום בר-אב:  ועדת המחירים היא ועדה רוחבית שמפקחת על המחירים של מוצרים ושירותים רבים – חלב, לחם, מוניות, וכן הלאה

רום בר-אב:  יש רשימה מאוד ארוכה

רום בר-אב:  המתודולוגיה שבה פועלת ועדת המחירים היא בחינת מחירי התשומות, ובעצם, העלות של האספקה של השרות על-ידי נותן השרות וקביעת המחיר בהתאם לעלות התשומות האלה

רום בר-אב:  במקרה הזה, הוועדה התכנסה, בחנה את מה שנקרא עלות התשומות, זאת אומרת, בחנה כמה עולה להפעיל מעון יום מפוקח, ובתוך זה בחנה גם את שכר הסייעות שמשולם בפועל למטפלות

רום בר-אב:  הוועדה קיבלה את הנתונים ממעונות היום, בחנה אותם, ובעצם, עמדה בפני דילמה שבה הנתונים שהוצגו מולה הראו שהשכר שמשולם למטפלות הוא לא גבוה מספיק

רום בר-אב:       אני רוצה להדגיש, שהמתודולוגיה הרוחבית של הוועדה היא שהוועדה צריכה לקחת את הנתונים הפוזיטיביים ולשקף אותם בתעריף

רום בר-אב:  במקרה הזה הוועדה בחרה לחרוג מהמתודולוגיה הזאת לאור המצב במעונות היום, ולאור הסיטואציה שבה המטפלות נמצאות ולאור הדברים שהוזכרו פה על-ידי חלק גדול מהדוברים

רום בר-אב:  הוועדה בחרה לחרוג מהמתודולוגיה הזאת, ובעצם, לקבוע שכר שהוא גבוה מהשכר הפוזיטיבי שמשולם בפועל

רום בר-אב:  זאת אומרת, שהתעריף המפוקח המעודכן עליו המליצה ועדת המחירים, מחיר שכר מטפלות יותר גבוה באופן משמעותי מזה שמשולם להן כיום

מירב כהן: כמה יותר גבוה?     

רום בר-אב: גבוה ב-12%

נאור שירי: לא היית צריך ועדה, היית שואל אותי, הייתי אומר לך שכר ביזיוני – איזה 12?     

מיקי לוי: למה לא הלכתם להופיע בפני הוועדה, זו ועדה ציבורית?     

נאור שירי: אם היו מזמינים אותנו

נאור שירי:  הרשות משלמת יותר

רום בר-אב: לא אמרתי שהוועדה היו בה נציגים של משרד האוצר, נציגים של משרד החינוך

רום בר-אב:  היו מספר שימועים שהשתתפו גם ארגוני מעונות היום, וכל הטענות והמלצות הוועדה נשמעו

רום בר-אב:  עדכון התעריף עליו המליצה הוועדה עוד לא בוצע

רום בר-אב:  בשביל לבצע את עדכון התעריף, נדרשת חתימה על צו המחירים על-ידי שר החינוך ושר האוצר

רום בר-אב:  החתימה הזאת כפי שהצהירו השרים מספר פעמים בתקשורת ובמקומות שונים צריכה להתממש ממש קרוב

מירב כהן: מה המקור התקציבי של העלאה בשכר?      

נאור שירי: הוא נכנס לתקציב המדינה

נאור שירי:  זה לא תעריף שיוטל על ההורים

רום בר-אב: לא

רום בר-אב:  נכנס לתקציב המדינה

רום בר-אב:  בהמשך לדבר הזה, חשוב לי להגיד

רום בר-אב:  גם לאחר העלאת המחיר המפוקח כפי שציינתי, שכר המטפלות יעלה

רום בר-אב:  בנוסף לדבר הזה, כפי שגם הוצהר על-ידי שר האוצר וראש הממשלה, יינתן בשנה הקרובה מענק הצמדה למטפלות בגובה של 6,000 שקלים לשנה

רום בר-אב:  זאת אומרת, 500 שקלים לחודש

מיקי לוי: זה בתשלום חד-פעמי?     

רום בר-אב: זה בתשלום של מספר פעימות

קריאה: מה השכר של המטפלות? תגיד את זה

קריאה:  תגיד למצלמות שעם ישראל יידע

קריאה:  המטפלות בסוף החודש הולכות עם 6,000 שקלים לסופר

נאור שירי: זה רק במפוקח

נאור שירי:  זה רבע מילדי ישראל נמצאים במפוקחים

נאור שירי:  אנחנו צריכים להבין שהתוספת זה רק ברבע

מירב כהן: אמרת 12% מחכה לחתימה של שר הכלכלה?     

רום בר-אב: בנוסף לזה

מירב כהן: ויש לך את המענק

רום בר-אב: נכון

רום בר-אב:  חשוב לי גם להגיד דבר נוסף – המחיר המפוקח בנוי מרכיבים שונים

רום בר-אב:  יש שם רכיבים שמתייחסים להוצאות קבועות של המעון, תפעול, חשמל, מבשלת, אוכל וכן הלאה

רום בר-אב:  ויש גם רכיב שכר

רום בר-אב:  ארגוני המעונות מקבלים את המחיר המפוקח, מקבלים את התעריף, והם בוחרים כמה הם משלמים למטפלת

רום בר-אב:  אנחנו מדברים איתם

רום בר-אב:  אנחנו נמצאים בשיח שוטף איתם

רום בר-אב:  מאוד חשוב שהשכר שמשתקף בתעריף הוא זה שישולם למטפלת

רום בר-אב:  אבל לנו אין יכולת לכפות על אף אחד ולוודא שהדבר הזה קורה במבנה הזה

רום בר-אב:  ולכן, ייתכן ויש מעונות שבוחרים לשלם פחות

רום בר-אב:  ייתכן ויש מעונות שבוחרים לשלם יותר

רום בר-אב:  אגב, אנחנו מכירים את המקרים, יש את שני המקרים האלה

רום בר-אב:  יש ארגונים שמשלמים יותר, יש ארגונים שמשלמים פחות

רום בר-אב:  אבל המחיר בתעריף בוודאי הולך לעלות

רום בר-אב:  ואם אני מצרף לזה את מענק ההתמדה, אז סך המרכיבים האלה הולכים לייצר עלייה גבוהה מאוד כבר בשנת הלימודים הקרובה

מיקי לוי: 12% פלוס 500

מירב כהן: לא, אבל מה הוא אומר לך, ה-12% לא בטוח יקרה, כי הארגונים עצמם יכולים להחליט שהם לוקחים את זה למטבח ולא - - -      

מיקי לוי: הארגון עצמו קובע את מרכיב השכר, ומכאן, אני צריך למצוא פתרון

מיקי לוי:  אני לא יודע מה הפתרון, אבל יש כאן בעיה

נאור שירי: אגב, המעונות היום בהגדרה הם הפסדיים

נאור שירי:  הפסדיים לרשות

נאור שירי:  כל רשות אם היא עובדת לפי הסמל, היא שמה מהכסף של התושבים תקצוב למעון יום

נאור שירי:  זה העולם

נאור שירי:  כל רשות שמה כסף

נאור שירי:  יצרה המדינה מודל בידיעה מראש שהרשויות משלימות כסף

נאור שירי:  את דיברת על יועצת פדגוגית? זה ממש לא בסמל מוסד

נאור שירי:  ממש לא

רונית עיני: אתה דיברת על מענק התמדה? יש לי שאלה

רונית עיני:  הוא דיבר על מענק התמדה 6,000 שקל? אתה דיברת על מענק 6,000, אז מה זה מענק ההתמדה?      

מיקי לוי: זה ה-6,000 שקלים

רונית עיני: לא

רונית עיני:  ממש לא

רונית עיני:  התמדה זה אומר שהיא לא נעדרת מהעבודה, זה מענק עבודה

מיקי לוי: זה מחולק אחד חלקי שתים-עשרה, זה מה שהבנתי

רונית עיני: זה מענק חד-פעמי, אבל זה לא התמדה

מיקי לוי: ההערה שלה נכונה

מיקי לוי:  זה רק לשנה הראשונה?      

רום בר-אב: מטפלות שהמענק הזה יינתן בכמה פעימות כשהמטרה שלו היא לתמרץ משך שנה שלמה של פעילות במעון

נאור שירי: כל שנה?      

רום בר-אב: בשנה הקרובה

נאור שירי: מה זה התמדה?      

מיקי לוי: כל חודש היא תקבל, או כל רבעון היא תקבל - - -      

רונית עיני: אם אתה משווה את זה לסייעות בגנים, אז הסייעות בגנים קיבלו 6,000 שקלים מענק, וחוץ מזה 600 שקלים מענק התמדה כל חודש בעבור אי היעדרות

נאור שירי: התמדה זה אם אני מגיע פעמיים בשבוע למעון?     

רום בר-אב: לא

רום בר-אב:  התמדה במסגרת דוח המבקר הוצגה בעיה של תחלופת מטפלות, מטפלות שעוזבות את מקום עבודתן

רום בר-אב:  המטרה היא למנוע את התופעה הזאת

רום בר-אב:  ולכן, המטפלות שימשיכו במקום העבודה שלהן במשך שנה יזכו למענק הזה

נאור שירי: אוקיי

נאור שירי:  אני יכול להיות בפול העובדים, לבוא יום, יומיים בשבוע וזו התמדה, אני מתמיד, אני שנה שלמה הייתי במקום

מיקי לוי: חבר הכנסת שירי, אני לא עוסק כרגע בתרגילים

מיקי לוי:  אני יכול להגיד לך בסוף, לא, אני אעשה בסוף השנה את אותו תרגיל, אני אצא, אעזוב את גן איקס ואלך למעון אחר כדי להמשיך ולקבל

נאור שירי: כי אתה רוצה מישהו שהילד מכיר

נאור שירי:  הילד מגיע, הוא רוצה להכיר מישהו אחד

נאור שירי:  הוא חייב יציבות

נאור שירי:  הוא חייב מישהו בגן שהוא מכיר

מיקי לוי: אז משולם המענק הזה לאותו אחד

מיקי לוי:  אני מבין מה אתה אומר

מיקי לוי:  מספיק שאני אעבוד יום אחד

מיקי לוי:  אבל אני מניח שיש כאן איזושהי בדיקה של עבודה 24 יום בחודש

נאור שירי: בהיכרותי, אפס בדיקה

מיקי לוי: יכול להיות כי אין להם יכולת

נאור שירי: אשמח להתייחס לנקודות נוספות מאוד משמעותיות שמוזכרות בדוח ולא עלו במהלך הדיון

נאור שירי:  הוזכר נתון של 27% מהפעוטות בישראל שוהים במסגרות הסמל

נאור שירי:  חשוב לי רגע להסביר ליושב-ראש הוועדה ולכל מי שיושב פה

נאור שירי:       ראשית, במסגרת התוכנית לגיל הרך שהוצעה, התבצע בינוי נרחב מאוד, ותתבצע הרחבה של ההיצע של מעונות הסמל, כשהמטרה היא לאפשר נגישות למערכת הזאת לכל משק בית שחפץ בכך

נאור שירי:  עם זאת, חשוב לי רגע לחדד כמה דקויות, והחבר'ה פה ממשרד החינוך יוכלו גם להוסיף עלי

נאור שירי:  בנוהל הבינוי כיום, כבר קיים שריון תקציב ברשויות במעמד סוציו-אקונומי נמוך

נאור שירי:  זאת אומרת, כשבוחרים לאיזה רשות מקצים את הכסף של הבינוי, יש תעדוף רשויות שהן רשויות חלשות מתוך ההנחה שאותן רשויות מכילות אוכלוסייה יותר נרחבת שזכאית לסבסוד שזאת אוכלוסיית היעד של המערכת הזו

נאור שירי:  אבל גם בהינתן הנוהל הזה והתעדוף הזה בהקצאת המקורות, יש כל מיני חסמים שמקשים על אותם רשויות לממש את התקצוב הזה

נאור שירי:  מה זה אומר? שלא משנה כמה כסף אני אקצה לדבר הזה, וכמה אני אשריין בעבור אותן רשויות כל עוד קיימים חסמים למימוש התקצוב אנחנו לא באמת פותרים את הבעיה

נאור שירי:       לכן, אנחנו עכשיו פועלים בשיתוף משרד החינוך לאיתור ואפיון של החסמים האלה, ואנחנו ניתן להם מענים בשינוי של נוהל הבינוי ככה שהרשויות במצב סוציו-אקונומי נמוך הן אלה שיוכלו לממש את הבינוי, והדבר הזה ייתן מענה למספר הפעוטות שנמצאים במערכת הסמל

נאור שירי:  שנית, גם לנתון השני שהוזכר פה

מיקי לוי: יש כסף לתוספת מעונות בינוי צבוע בבסיס התקציב?     

רום בר-אב: כן

מירב כהן: כמה מעונות?     

רום בר-אב: מעל שתי מיליארד שקלים

מירב כהן: לכמה מעונות זה מספיק?         

רום בר-אב: כ-2,000 מעונות

מיקי לוי: זה בבסיס התקציב השנה הקרובה התחלת בינוי?         

רום בר-אב: החל מהתקציב הקרוב

מיקי לוי: אני מבקש את הנתון הזה להעביר למבקר המדינה

מיקי לוי:  אני עושה ישיבת מעקב בעוד – לא יודע מה, חצי שנה, שמונה חודשים, גם את זה

מיקי לוי:  ואני מבקש שתעביר לראש אגף התקציבים שיעביר למנכ"ל, שיעביר לשר שהוועדה לביקורת המדינה ממתינה לתאריך יעד שבו כבוד שר האוצר וכבוד שר החינוך יואילו בטובם לחתום על ה-12% ועל המענק

מיקי לוי:  קודם כל ניקח את זה, אחר-כך נטפל בשאר

מיקי לוי:  את זה אני מבקש לדעת

מיקי לוי:  בסיום הדיון הזה, אנחנו גם נוציא הודעה לתקשורת שוועדה לביקורת המדינה ממתינה

מיקי לוי:  נראה לי שהוא חתם בימים האחרונים על כמה סעיפים פחות דחופים

מיקי לוי:  אני קצת מתמצה אצלכם

מיקי לוי:  הייתי אצלכם שנתיים, אני יודע בדיוק איך זה עובד

רום בר-אב: אני אשמח להוסיף נקודה נוספת שמתייחסת לדבר הזה

רום בר-אב:  השיעור הנמוך של פעוטות שנמצאות במסגרות הסמל נובע גם משיעור תפוסה נמוך שקיים היום במסגרות

רום בר-אב:  יש היום בערך תפוסה של שתי שליש, זה אומר שיש היום עוד 50% מהפעוטות שקיימים היום

מירב כהן: כי השרות גרוע

מירב כהן: כי אין כוח אדם, יש מחסור אקוטי בכוח אדם

מיקי לוי: רגע, חברים, הוא לא אחראי לא על השרות ועל כוח אדם

מירב כהן: לא

מירב כהן:  אי-אפשר להרעיב את המערכת ואז להגיד למה אנשים לא באים

מיקי לוי: יש גם מגבלות לאגף התקציבים באוצר

מיקי לוי:  הפעם אני מגן עליו

מיקי לוי:  הוא צריך להביא את הכסף

מיקי לוי:  אתם צריכים להביא את הביצוע, זה הכול

מיקי לוי:  הוא לא יכול לשמוע אין מטפלות, אין מקצועיות, אתם תעשו את הגיוס של העובדים

מיקי לוי:  הוא לא יודע לעשות את זה

מירב כהן: אבל לא נתנו תנאים לגייס עובדים

מירב כהן:  לא נתנו את התנאים

מיקי לוי: מירב, יש עכשיו 12% ועוד 600 שקלים

מיקי לוי:  אני מקבל את זה שזה לא מספיק

מיקי לוי:  יש לי גם כן נכדים שם, וזה גם לי זה כואב ברמה האישית, וזה כואב לכל אזרח כנראה מאזרחי מדינת ישראל במעגל הראשון, השני והשלישי

מיקי לוי:   קודם כל, ניקח את ה-12% שיחתמו מחר בבוקר, ואת ה-600 שקלים, ואת ה-2 מיליארד שקלים שיעבירו למבקר המדינה, ואז נשאל את השלטון המקומי כמה קיבלו

מיקי לוי:  כמה חולק

נאור שירי: שתי מיליארד שקל על בסיס כמה שנים?      

רום בר-אב: על פני חומש

מיקי לוי: חומש, זה גם כן לא רע

מיקי לוי:  תחלק, זה מיליארד ורבע שקל בשנה, ביצוע של מיליארד וחצי שקל לא פשוט

מיקי לוי:  אבל תחשוב שנייה אחת מיליארד ורבע לשנה - - -      

נאור שירי: אני רוצה רק לומר לך מה זה 400 מיליון

נאור שירי:  אפשר גם לזרוק 20 מיליארד שקל, אפשר לזרוק

נאור שירי:  לאן? לאן זה הולך?      

מיקי לוי: לרשות  המקומית

נאור שירי: איזו רשות מקומית? סוציו-אקונומי לא מתייחס לדרישה של הילדים כמה ילדים יש ברשות, מה קצב הילודה? איפה צריכים? אין שטחי ציבור

נאור שירי:  אתה יכול להביא לרשות מיליארד שקל, אין איפה לבנות

מיקי לוי: עם כל הכבוד לחברי הכנסת, יש כאן אנשים שבאו לדיון הזה מרחוק

מיקי לוי:  מקסימום אני אעשה דיון המשכי

רום בר-אב: אני רק אשמח להשלים את המשפט

רום בר-אב:  שיעור התפוסה הנמוך נובע היום גם מהמחסור במטפלות

רום בר-אב:  אנחנו מעריכים שהעלאת שכר המטפלות שהסברתי עליה עכשיו תצמצם את המחסור הזה, ולכן יהיה ניתן להגדיל את שיעור התפוסה במעונות וכך גם לנצל את המשאבים הנוכחיים, את המעונות, את הכיתות שיושבות ריקות בצורה יותר טובה, ולהגדיל באופן מידי את שיעור הפעוטות במסגרת

מיקי לוי: אשרי המאמין

מיקי לוי:  אני נעשה לקראת תחילת שנת הלימודים הבאה, אלא אם כן, יש לכם המלצה אחרת, אנחנו נעשה דיון מעקב

מיקי לוי:  אני לא נותן לזה ליפול מתחת לשולחן לעשות דיון, לחתום ובזה סיימתי

נאור שירי: אחת לא טובה בשביל עוד 400, 500 שקל

לוסי חדידה: אני מנכ"לית ארגון גנים ברמה אחרת

לוסי חדידה:  בוקר טוב, קודם כל אני מברכת על הוועדה ועל מה שבאמת אנחנו מדברים פה

לוסי חדידה:  אני רוצה לציין את משרד החינוך, הוא עושה עבודה באמת טובה איתנו

לוסי חדידה:  עושה איתנו דרך

לוסי חדידה:  אבל מבחינה מדינית, גם הידיים שלהם כבולות

לוסי חדידה:  ההחלטות המדיניות זה קודם כל להשקיע בתפאורה, ב"למעלה", ב"כאילו", ולא להתמקד בנקודה הכי חשובה שזה כוח האדם

לוסי חדידה:       אני מדברת בסקטור הפרטי

לוסי חדידה:  ממה ששמענו פה, ולא קצת אנשים, הכול דובר על הסמל שזה אולי 25%

לוסי חדידה:  יש פה רוב שהוא קיים

לוסי חדידה:  רוב שהוא שחוק, שהוא גמור, גם מבחינת בעלי גנים, הם מרצים את המדינה עם המיסוי שלהם שאנחנו מוסד מוכר חינוכי ולא מקבל שום הקלה – לא מע"מ, לא ארנונה

לוסי חדידה:  אנחנו נותנים את הביסים לכולם, לא נשאר את הביס הכי חשוב לדור העתיד שלנו

לוסי חדידה:  אנחנו מהווים כמעט 80% בשטח

לוסי חדידה:  נותנים להורים מענה שיוצאים לעבוד

לוסי חדידה:  נותנים מענה לצוותי חינוך כתעסוקה

לוסי חדידה:  אנחנו מניעים מעגל תעסוקה מאוד רחב ומשמעותי

לוסי חדידה:  ודבר הכי חשוב – אנחנו מחנכים את דור העתיד

לוסי חדידה:  כאן זה נופל באוזניים ערלות כל ועדה וכל ועדה

לוסי חדידה:  וכל שיחה

לוסי חדידה:  תשקיעו בדבר הכי חשוב

לוסי חדידה:  אני כארגון נתתי נייר עמדה על אלפי הרחבה של מאגרים של כוח אדם

לוסי חדידה:  שרות לאומי, חיילים משוחררים, חיילים בודדים, כל האפיקים

לוסי חדידה:  אני אומרת לכם, יש לי מלא – עולים חדשים, הכול

לוסי חדידה:  נייר עמדה מפורט אולי של 10 אפיקים לגיוס כאן וקיים כרגע פה במדינה

לוסי חדידה:  לא עובדים זרים, מעבר לזה

לוסי חדידה:       עבודה מועדפת – הכול נסגר, נסגרת דלת, ועוד דלת, וזה לא הגיוני

לוסי חדידה:  סטודנטים לחינוך – למה רק לנתב אותם מעל גיל שלוש? אנחנו כיום מתחת למשרד החינוך, עושים את כל הדרך שצריך

לוסי חדידה:  כל דרישה שהם רוצים, וזה עולה לנו לא מעט כסף, לא מעט כסף שזה בא על חשבון הפעוטות

לוסי חדידה:  אנחנו במקום להשקיע כרגע – עוד פעם, אני לא אומר שזה משהו שלא חשוב, באמת אני אומרת – הבטיחות, הרישוי, הבינוי, הכול

לוסי חדידה:  אבל קודם כל תשקיעו בקיים, בכוח אדם, תתנו להם ערך

לוסי חדידה:  אין לנו כסף לתת ערך לכוח האדם מבחינת תגמול, תמרוץ

לוסי חדידה:  הינה, עכשיו, רום מהאוצר, תקציבים, למי הוא מדבר? 6,000 מענק התמדה, למה אנחנו לא שם? תעשו את זה כנקודות זיכוי

לוסי חדידה:  תעשו את זה כמשהו נטו למשכורת שייכנס להן

לוסי חדידה:  הקלות – אתם יצירתיים ברמה מטורפת

לוסי חדידה:  גם אנחנו פה איתכם בדרך

לוסי חדידה:  אני אציע לכם עוד מיליון הצעות

לוסי חדידה:  אבל תעזרו לנו לתמרץ גם את הקיים אצלנו שלא ירצו ללכת לרשויות

לוסי חדידה:  אין לנו כוח אדם

מיקי לוי: ראש הממשלה הבטיח, נדמה לי, מאפס עד שלוש

לוסי חדידה: כן

לוסי חדידה:  אבל הוא לא כלל את הפרטיים, הוא כלל רק את הסמל שזה 20% כמעט

לוסי חדידה:  אז מה קורה עם השאר, אלפי פעוטות הולכים לעזאזל?     

מיקי לוי: גם מהסמל כמה יקבלו?     

לוסי חדידה: לסיום

לוסי חדידה:  אני גם אומרת לגבי הרישיונות, הכול תקוע גם עם ביורוקרטיה מול כיבוי אש שהם מהווים גם קושי והדברים תקועים, אז גם הרישיונות לא יכולים עדיין לקבל והציבור לא יודע את זה

לוסי חדידה:  הציבור חושב שאם לגן פרטי אין רישיון זה כי הוא לא רוצה לעשות

לוסי חדידה:  הוא כבול עם עוד דרישות ביורוקרטיות ועוד רגולציה שהיא לא תמיד קשורה אליו ותלויה בו

לוסי חדידה:  גם משרד החינוך, המהות של משרד החינוך זה הדרכה, יועצות, קורסים, הכול

לוסי חדידה:  קודם כל היה צריך לשים דגש בזה

לוסי חדידה:  קודם כל בזה, אחר כך בהמשך

לוסי חדידה:  תודה

מיקי לוי: אני רק אגיד הערת בינים, אני מתנגד לסיפור המע"מ, כי אתמול דרשו ביטול המע"מ על המחלבות של החלב

מיקי לוי:  שלשום, על התרופות

לוסי חדידה: אני חושבת שילד זה לא פרה

מיקי לוי: רגע

מיקי לוי:  יש דברים שקשורים לחיים, תרופות – כן לבטל מע"מ או לא לבטל מע"מ?     

לוסי חדידה: ונפש של הילד היא זאת - - -     

מיקי לוי: כמי שהיה באוצר, להתחיל לבטל ואחראי על רשות המסים, להתחיל לבטל שרשרת מע"מ סופו של כל הנושא

לוסי חדידה: עדיין אנחנו מוסד חינוכי

מיקי לוי: איך אמרתי – אל תגעי בזה

מיקי לוי:  אין לזה סיכוי

לוסי חדידה: איך אמרתי, האוצר יצירתי? שיחשבו איך לתגמל

נאור שירי: האוצר עכשיו על מנת לפתור את משבר הדיור, המציא מושג "קרן הארנונה"

נאור שירי:  למה לא ממציאים את זה לגיל הרך?      

מיקי לוי: אבל הוא לא יודע

מיקי לוי:  אתה בדקת את קרן הארנונה האם יהודה ושומרון משוחררים מהחלק היחסי שלהם בקרן של הארנונה?      

מיקי לוי: חברים, אחרי אוגוסט אני אקבע דיון נוסף

חנן דגן: צהריים טובים לכולם, אני רוצה איפשהו להתחיל דווקא מהנקודה שהנתונים שעלו ש-35% מהילדים נמצאים במגזר הפרטי

חנן דגן:  זה לא נכון

חנן דגן:  הנתונים הם הרבה יותר גבוהים

חנן דגן:  גם ברישום למשרד החינוך, לצערי הרב, לא נעשה שום פרסום נכון גם במגזר רוסי, ערבי, הרבה לא יודעים בכלל מקיומו של החוק, ולא מגישים בקשות, לכן הנתונים הם לא נכונים וחייבים לקחת את זה בחשבון

מיקי לוי: איך פותרים את העניין הזה? איך?     

חנן דגן: מין הראוי קודם כל היה שיעשו פרסומים כמו שצריך, ולקרוא לציבור בואו תרשמו

חנן דגן:  אם לא הארגונים שמייצגים גנים פרטיים, אם אנחנו לא היינו מפיצים את זה ודוחפים את הגנים להירשם, היום הם היו נמצאים באותם 500 שלא סיימו היו נמצאים שם

חנן דגן:  אנחנו דוחפים באופן קבוע את הגנים לבוא ולעשות את הרישיונות כמו שצריך, ומלווים אותם בכל ההליך הזה

חנן דגן:  הדבר השני בנוגע להכשרה

חנן דגן:  ההכשרה הוא נושא כואב

חנן דגן:  שמענו פה תוכנית איך באים, נותנים תוכנית למעונות הסמל, איך מעלים להם את השכר ומביאים עובדים, ופה הבעיה

חנן דגן:  פעם אחת יש לנו בעיה

חנן דגן:  דרך אגב, אנחנו עובדים על אותו קאדר של עובדים

חנן דגן:  פעם אחת פותרים את הבעיה במשרד החינוך גילאי 3-6, אין שם סייעות

חנן דגן:  עושים שם פתרון, אחר-כך הולכים ועושים פתרון במעונות הסמל

חנן דגן:  העובדים עוברים מאותם גנים של 3-6, עוברים למעונות הסמל

חנן דגן:  אחר-כך באים הגנים הפרטיים שגם משם הולכים העובדים למקומות האחרים, מעלים את המחיר

חנן דגן:  מעלים את המחיר, עוברים אלינו

חנן דגן:  באים, נותנים פתרון עוד הפעם לגילאי 3-6, הם עוברים, וכך אותם עובדים מניידים את עצמם ממקום למקום במקום לייצר קאדר גדול יותר של עובדים שיהיו לענף, גם מוסדות היום השיקומיים, אותו דבר זה אותם העובדים

חנן דגן:  צריך להגדיל

חנן דגן:  הבעיה שזה חוזר על עצמו שלא עושים פתרון כולל לכל התחומים, ואז מניידים את אותם עובדים מצד לצד

חנן דגן:  אני אומר את זה כל ועדה וזה חוזר על עצמו

חנן דגן:  ואז אנחנו שומעים, אה, פה מעלים את המחיר, פה עושים כך

חנן דגן:  עכשיו, במגזר הפרטי מה שקורה, כאשר אנחנו מעלים את השכר לעובדים, כמובן, שעולה השכר להורים

חנן דגן:  צריך לשים פה את הגבולות ולעשות טיפול כולל, ויש טיפול כולל

חנן דגן:  אני הצגתי את התוכנית הזאת ללא מעט אנשים

חנן דגן:  צריך פה לעשות סדר ולטפל בכול ביחד

חנן דגן:  ולכל התוכניות שנותנים, המדינה, לא כוללים את הפרטיים, הפרטיים כאילו לא קיימים, וזה הנזק הגדול

חנן דגן:  צריך לבוא ולשלב אותנו בכל החלטה שלא תהיה – אם חינוך חינם או כל דבר אחר

מיקי לוי: אני יכול להגיד לדוברת שלפניך, לוסי, שאני מסכים איתך לעבודה מועדפת

מיקי לוי:  אין היגיון לתת עבודה מעודפת למתדלקים בתחנת דלק ולנהגי משאיות ולדברים כאלה לא

מיקי לוי:  אין היגיון

מיקי לוי:  אני צועק על זה כבר כמה שנים

חנן דגן: יש מגוון רחב של פתרונות, צריך את כולם יחד לא רק דבר אחד

מיקי לוי: נשתדל

מיקי לוי:  דנית, בבקשה, פורום במסגרת החינוך לגיל הרך

דנית ברביבאי: תודה

דנית ברביבאי:  בוקר טוב, אדוני יו"ר הוועדה, מבקר המדינה, מכובדיי כולם, אז קודם כל תודה רבה על הדיון החשוב הזה

דנית ברביבאי:  וכפי שאמר חבר הכנסת שירי, זה הדיון הכי חשוב במשכן נושא הגיל הרך, כי אנחנו מדברים באמת על עתיד החברה הישראלית, ועל עתיד החינוך

דנית ברביבאי:  אבל פה ביסודות נמצא החינוך, בחינוך לגיל הרך

דנית ברביבאי:       אפתח ואומר בקצרה, שעד לפני תחילת השנה הזו, נושא הגיל הרך היה מפוזר בין המשרדים השונים – חינוך, רווחה, כלכלה וכדומה

דנית ברביבאי:  לגבי המעבר למשרד החינוך, אני רוצה לומר שהמעבר פה, באמת, ייאמר לזכותכם, זו הזדמנות נהדרת לומר, ייאמר לזכותכם אגף הרישוי והפיקוח במשרד החינוך, נעשה לעילא ולעילא בשיתוף פעולה יוצא מן הכלל

דנית ברביבאי:  אני רוצה להגיד לכם בהזדמנות הזאת תודה

דנית ברביבאי:       לפני שאנחנו רצים לנתונים - אני מבטיחה לקצר כמה שאני יכולה

דנית ברביבאי:  דוח מבקר המדינה, אני חייבת, צריך לעדכן שם את הנתונים כי הוא נכון ורלוונטי לתחילת שנת 2022, דברים קצת השתנו מאז

דנית ברביבאי:  בנוגע למה שנאמר פה על החלטת ועדת המחירים - תודה לחברת הכנסת מירב שהעלית את הנושא הזה לדיון,  ה-600 שקלים שאמורים להיחתם, אנחנו מדברים עליהם החל מעכשיו ולא רטרו-אקטיבית, ארגונים על ארגונים גרעוניים

דנית ברביבאי:  הכניסו יד לכיס כבר באוגוסט כשהבינו שהולכים לחתום על החלטת ועדת המחירים שלא נחתמה

דנית ברביבאי:  צר לנו שנה שלמה, הם נכנסו לגרעונות שכרגע, אם אנחנו נרצה באמת לתעל את הכסף הזה ולשלם שכר למטפלות, אז עדיין אנחנו נמצא את המטפלות שלנו הולכות עם 6,700 שקלים בסוף החודש לסופר

מירב כהן: פה אי-אפשר לעשות רטרו-אקטיבית?     

דנית ברביבאי: אין רטרו-אקטיבית לפי מה שקיבלנו ובדקנו, האוצר אומר שלא ניתן לבצע בשום צורה - משפטית לא ניתן

דנית ברביבאי:   זו נקודה אחת

דנית ברביבאי:  אבל הנקודה החשובה כאן וצריך לשים אותה על השולחן

דנית ברביבאי:  מעונות הסמל נכון שמהווים 20% מכלל הפעוטות במדינת ישראל

דנית ברביבאי:  אבל ה-20% הללו, אנחנו לקלוט היום 40,000 פעוטות במעונות הסמל, אבל אין לנו כוח אדם שם

דנית ברביבאי:  אין לנו מטפלות, כי המטפלות בורחות בשל תנאי העסקה ירודים, נמוכים, ותנאי שכר קשים

דנית ברביבאי:  אם אנחנו משווים בשקפים שראינו פה למדינות ה-OECD אז אם אנחנו ניתן את אותם התנאים, אפילו חצי מהתנאים הללו, נוכל לעודד כניסה של כוח אדם איכותי

דנית ברביבאי:  לסיכום, ההכשרה מאוד חשובה

דנית ברביבאי:  אבל כדי לעשות הכשרה למטפלות, צריך לתת להם לגמור את החודש

דנית ברביבאי:  זה כמו לתת מרשם למתכון גורמה לאדם שהוא רעב

דנית ברביבאי:  צריך קודם כל להעלות את השכר, ואז לדרוש את ההכשרה ולקדם את ההכשרה

דנית ברביבאי:  תודה רבה

מיקי לוי: יש לי שאלה לאוצר

מיקי לוי:  מה האפשרות לכנס את הוועדה הציבורית לשכר כדי שחברי כנסת שמיינדד לעניין, וזה עיקר עיסוקם, או חלק גדול מעיסוקם במשכן יופיעו בפניה בנושא הזה

רום בר-אב: הוועדה היא ועדה מקצועית

רום בר-אב:  היא בוחנת את הנתונים כפי שהם נמסרו לידי מעונות היום ומקבלת החלטה

רום בר-אב:  זו עבודה שהיא מקצועית

רום בר-אב:   אין פה עניין של עמדה כזו או אחרת

מירב כהן: אין שום תקדים של תשלום רטרו-אקטיבי

מיקי לוי: אין, אל תחפשי

מיקי לוי:  בבקשה, חברת הכנסת גוטליב

טלי גוטליב: שלום לכולם, סליחה שאנחנו נכנסים ויוצאים, אבל יש לנו את פלורינה ששולחת לנו את כל הדוחות לפני הוועדה ואנחנו מגיעים מוכנים

טלי גוטליב:  רציתי להגיד משהו אחד שלי הוא קריטי ובדמי

טלי גוטליב:  אמנם אנחנו מדברים פה על שכר הסייעות שזה סופר דופר חשוב, אגב,  תודה רבה על כל מי שלוקח חלק בשמירה על ילדינו

טלי גוטליב:  כשלעצמי, אני מדברת על ילדי החינוך המיוחד, אני מדברת על צוותי המטפלות, הסייעות שבלעדיהן אין, אין כבוד לילדים, אין שמירה על הילדים, ואנחנו ההורים לא יכולים לעסוק בשלנו

טלי גוטליב:       אני לוקחת רגע זום אאוט לנושא שהוא חשוב ביותר, סליחה שאני קוטעת את זה, כי זה חייב להיות מבחינתי בנושא, ואני בטוחה שהיו"ר גם ידאג לעשות לזה נושא בנפרד

טלי גוטליב:  כשלעצמי, אני חושבת שחייבים להוביל לחקיקה שתאפשר פתיחת מצלמות שקיימות במוסדות על-פי החוק

טלי גוטליב:  לא יעלה על הדעת שרק בצו שיפוטי ניתן יהיה לבדוק מצלמות

טלי גוטליב:  לא מוכנה לקבל את זה

טלי גוטליב:  אני סומכת קודם כל ובראש ובראשונה על מנהלי הפעוטונים, מנהלות הפעוטונים שבזמן אמת צריכים להיכנס לבדוק ולראות, ולא לחכות לצו שיפוטי

טלי גוטליב:  לא יכול להיות שהעיניים הארוכות, שלידי הארוכה במעונות כאימא, והמנהלת לא תוכל לצפות, היא תצטרך ללכת למשטרה, והמשטרה תבדוק, וכל הדבר הזה

טלי גוטליב:  לא מוכנה לדבר הזה, כי המצלמות שכולם מדברים על פגיעה בפרטיות, עם כל הכבוד, אני יודעת עם כל רגע נתון שאני מצולמת

טלי גוטליב:  במרחב הציבורי אנחנו יודעים שאנחנו מצולמים

טלי גוטליב:  גננות בחינוך בכלל, ובפעוטונים יודעים שהן מצולמות גם כשזה לא נעים, זה לא משנה בכלל, כי בסוף אנחנו שומרים על ילדינו המיוחדים שבוודאי לא יכולים לספר עבור עצמם, או לדבר עבור עצמם

טלי גוטליב:  אתם יודעים משהו, זה גם מיטיב

טלי גוטליב:  אתם יודעים כמה פעמים יש תלונות הזויות, לדוגמה בחינוך המיוחד, תלונות משוללות בסיס, כי לפעמים ילד לדוגמה מוגבל

טלי גוטליב:  אני יכולה להגיד לכם את זה ממקום אישי

טלי גוטליב:  יכול להגיד על משהו שמישהו נגע בו באיזשהו הקשר, ואת ההקשר הוא לא יכול לדעת

טלי גוטליב:  הגננת תיכנס מיד להשעיה

טלי גוטליב:  היא תצא מהגן

טלי גוטליב:  אם היו מצלמות שהיה אפשר לפתוח ברגע, פותרים את הבעיות ברגע

טלי גוטליב:  זה סעיף 7 לחוק מאוד מסוים שצריך לבטל בו את האישור של המשטרה לצפות

טלי גוטליב:  אנחנו ילדים גדולים

טלי גוטליב:  עם כל הכבוד, אנחנו יכולים למנוע את ההפצה של זה

טלי גוטליב:  בגלל הפגיעה בפרטיות, את זה, כפי שאתה יודע - - -  	 

מיקי לוי: חברת הכנסת גוטליב, הוועדה מבקשת ממך להגיש תיקון - - -      

טלי גוטליב: כבר הגשתי

טלי גוטליב:  ביקשת ממני משהו – הגשתי מיד

מיקי לוי: נכון

מיקי לוי:  הגשת מיד, גם את זה אני מבקש

טלי גוטליב: בסדר גמור

טלי גוטליב:  זה תיקון סעיף 7

טלי גוטליב:  שיהיה ברור ומוסכם על כולנו

טלי גוטליב:  צפייה בקלטות שנמצאים בתוך המסגרות יכול ותיעשה גם לבקשת ההורים בנוכחות גורם בתוך המקום, ובוודאי, על-ידי גורמי הטיפול – המטפלים, הסייעות, המנהלים, האחראים, כי כך נשמור על ביטחוננו שלנו, של ילדינו, וגם אגב, על ביטחונם של הצוותים המטפלים שמוצאים את עצמם מתמודדים עם זה

מיקי לוי: אנחנו מצביעים שתהיה הצבעה אחת במליאה

מיקי לוי:  אנחנו נגייס את מי שצריך לגייס

מיקי לוי:  תודה רבה לך

מיקי לוי:  תיקון החקיקה עליך, בבקשה

מיקי לוי:  כפי שביקשתי, עשית את זה מהר מאוד, אני חייב להגיד

מיקי לוי:  יש לי ניסיון איתה

מיקי לוי:  ביקשתי ממנה תיקון חקיקה, והיא עשתה את זה תוך שבוע ימים

מיטל בק: אני מהמועצה לשלום הילד

מיטל בק:  אני מנהלת את תחום הגיל הרך אצלנו במועצה

מיטל בק:  תודה, אדוני, על הדיון החשוב הזה

מיטל בק:  המועצה לשלום הילד הייתה שותפה בקידום החוקים שהם בעצם בבסיס הדיון פה היום, זה חוק המצלמות

מיטל בק:  חוק הפיקוח ותקנות הפיקוח, אנחנו ממשיכים ללוות את היישום שלצערנו לוקה בחסר, לא בגלל שמשרד החינוך וזרוע העבודה לא רוצים, הם רוצים מאוד

מיטל בק:  הם עושים עבודה מדהימה

מיטל בק:  אני מחמיאה להם דיון אחרי דיון בפגישות שאנחנו מקיימים איתכם

מיטל בק:  יחד עם זאת, יש פה הזנחה ארוכת שנים של התחום הזה, לא מספיק כסף הושקע

מיטל בק:  לצערנו גם בתוכנית שפרטיה הכלליים פורסמו בשבוע שעבר

מיטל בק:  אנחנו רואים שמושקעים מיליארדים בתחום, וזה באמת בשורה טובה

מיטל בק:  יחד עם זאת, יש המון המון קשיים, כבר לאורך שנים שמלווים את התחום, וגם ההשקעה התקציבית החדשה שאנחנו התבשרנו עליה לא מספיקה לכסות – השמיכה קצרה, אנחנו מבינים את זה

מיטל בק:  אבל עדיין צריך להשקיע פה עוד מיליארדים

מיטל בק:      אני אתן לכם רק דוגמה

מיטל בק:  דוח המבקר ציין 20 וכמה תקנים של תקני פיקוח

מיטל בק:  הדוח הזה לא מספיק מעודכן, אדוני יודע

מיטל בק:  כרגע יש 43 מפקחים

מיטל בק:  השפה התקציבית החדשה מדברת על 50 תקנים

מיטל בק:  אני הוצאתי מכתב, כבר חודשים אנחנו מבקשים שיוסיפו תקנים

מיטל בק:  אבל האם 100 תקנים יספיקו לכל כך הרבה פעוטות? למאות ואלפי פעוטות בחוץ? התשובה היא כמובן לא, כי המפקח אמון על כל כך הרבה פעולות, בין היתר, על צפייה של חומרים מצולמים, והגעה ברגע שיש מקרי התעללות

טלי גוטליב: לא נכון

טלי גוטליב:  לא תמיד

מיטל בק: בסדר

מיטל בק:  אני בקשר עם אגף פדגוגיה, ואני יודעת שהם כתבו דוח פיקוח, וזה חלק מהפעולות של המפקח

מיטל בק:  יש המון פעולות למפקחת הזאת והיא לא יכולה לטפל בכל

טלי גוטליב: אני סומכת עליה, בגלל זה אני רוצה להוריד סמכות למנהלי הפעוטונים

טלי גוטליב:  הם יבדקו בזמן אמת

טלי גוטליב:  יפתחו שנייה את המצלמות, יבדקו

טלי גוטליב:  מי צריך את כל זה?      

מיטל בק: אנחנו ביקשנו דיון נפרד על זה, ויהיה דיון על חוק המצלמות, כי גם היישום של החוק הזה לוקה בחסר

טלי גוטליב: אנחנו בוועדת ביקורת

טלי גוטליב:  אני אגיש תיקון חקיקה תוך שבוע בדבר הזה

מיטל בק: אנחנו נגיש את התייחסותנו לתיקון הזה

מיטל בק:  אני רוצה לחזור לתקציב

מיטל בק:  יש פה חוקים כמו שאני אומרת שלא מיושמים מספיק

מיטל בק:  התקציב לא מכסה את כל מה שנדרש לשטח

מיטל בק:  אנחנו מדברים פה על מיפוי למשל

מיטל בק:  דיברת על המיפוי ועל הפעולות שאתם עושים ועל ההסברה, והיא מדהימה והיא חשובה

מיטל בק:  אנחנו לא יודעים

מיטל בק:  אמרנו מרבית הילדים בשטח, אנחנו לא יודעים איפה הם, האם הם במסגרת בטיחותית? האם הן מטפלות מוכשרות? אז כל הפעולות שאתם עושים הן טובות וחשובות וצריך להמשיך לעבות ולחזק את הפעולות שלכן, ולהוסיף פה עוד מיליארדים כי אנחנו במחסור של שנים שהתחום הזה לא תוקצב

מיטל בק:  אני מפנה שוב לנייר העמדה שלנו שהגשנו לקראת הדיון

מיטל בק:  פירטנו שם בהרחבה מה הפעולות שצריכות להיעשות

מיטל בק:  איפה המענים לפעוטות שנפגעים? איפה המעונות השיקומיים שנעדרים מהתוכנית? איפה תקני הפיקוח שהם בכלל לא מספיקים? המיפוי, כל הדברים שדיברת עליהם מופיעים שם

מיקי לוי: תודה רבה

ולרי זילכה: אני תמיד מרגישה בת חורגת לדיון הזה

ולרי זילכה:  הילדים שלנו הם חלק מכלל הילדים

ולרי זילכה:  ולא יכול להיות שעושים דוח מבקר המדינה, עושים ועדות, ואין אף פעם התייחסות לפעוטות עם הצרכים המיוחדים שההורים שלהם בוחרים שהם יהיו משולבים

ולרי זילכה:  זו התדהמה שלי עוד ועוד פעם

ולרי זילכה:       לגופו של עניין

ולרי זילכה:  העברה של כל הנושא למשרד החינוך, גם אני מברכת את משרד החינוך, וגם משרד החינוך בעצמו הקים אגף שעוסק בפעוטות עם צרכים מיוחדים ופעוטות בסיכון כדי לתת להם מענה בתוך הדבר הזה

ולרי זילכה:  אלא מה, החלטת הממשלה השאירה את הסיפור הזה בידי משרד הרווחה במינהל המוגבלויות, אין סנכרון

ולרי זילכה:  הגיע הזמן שכל הרכיב הזה של השילוב והתמיכות לשילוב יעברו למשרד החינוך ביחד עם הסדרה חוקית

מיקי לוי: הילדים עם הצרכים המיוחדים, הזרוע נשארה במשרד העבודה?     

ולרי זילכה: התמיכות לשילוב, היינו אם הם צריכים סייעת כדי להשתלב במעון יום כללי, זה נשאר במינהל המוגבלות במשרד הרווחה

מיקי לוי: טלי, יש לך אינטרס במה שהיא אומרת?      

טלי גוטליב: מה השאלה? יש לי הצעת חוק בעניין

מיקי לוי: הילדים עם הצרכים המיוחדים, הכסף, התקציב, נשאר בזרוע הרווחה

מיקי לוי:  האם צריך להעביר את זה למשרד החינוך כי הוא יודע - - -      

נאור שירי: משרד לגיל הרך

מיקי לוי: לא יקרה

טלי גוטליב: זה מקורות תקצוב שונים וזה שילוב

ולרי זילכה: אני מבקשת להסביר רגע

ולרי זילכה:  אני לא מדברת על מעונות היום השיקומיים שהם מערכת נפרדת

ולרי זילכה:  יכול שצריך להעביר גם אותם

ולרי זילכה:  אבל זה דיון אחר ולא על זה אנחנו מדברים

ולרי זילכה:  אני מדברת על הפעוטות שקמים בבוקר, והולכים לויצ"ו, נעמ"ת, או למעונות הפרטיים

מיקי לוי: חברים

מיקי לוי:  אני חורג תשע דקות מהזמן שהיה לי

מיקי לוי:  אז בבקשה

נאור שירי: למה אפשר שרת תעמולה ולא שר לגיל הרך – למה?     

מיקי לוי: זה לא רלבנטי

ולרי זילכה: אתם לוקחים מהזמן שלי

מיקי לוי: בבקשה, אני נותן לך אותו בחזרה

מיקי לוי:  גם הייתי אצלכם בבניין

מיקי לוי:  אני מודע לכל

ולרי זילכה: אני יודעת

ולרי זילכה:  ואני יודעת שאתה מכיר את העשייה שלנו

ולרי זילכה:  אני מדברת על שתי סוגיות נפרדות

ולרי זילכה:  על מעונות יום שיקומיים, כרגע אני שמה אותם בצד הם לא על השולחן

ולרי זילכה:  אני מדברת על הפעוטות שהולכים למסגרות הפרטיות עם סמל, בלי סמל, עם רישיון

ולרי זילכה:  מעונות שהם תחת חוק הפיקוח ויכולים לקבל סייעת ממשרד הרווחה על מנת שהם יוכלו להשתלב במעון הכללי כי הם צריכים תמיכה נוספת

ולרי זילכה:  הדבר הזה נשאר במשרד הרווחה, ואין לזה הצדקה

ולרי זילכה:  אני גם אומר שלא מספיק להגיד, אוקיי

ולרי זילכה:  בואו נעביר ממשרד הרווחה למשרד החינוך, כי בהסדר היום חלק ניכר מהילדים לא מצליחים לקבל את התמיכות שלהם, ונשארים בבית ולא מקבלים מענה

ולרי זילכה:  או שבאים לחלק מהיום, כי הסייעת הולכת לחלק מהיום והולכים הביתה

ולרי זילכה:  הדבר הזה חייב הסדרה

מיקי לוי: אמרת שיש לך הצעת חוק?     

ולרי זילכה: יש לי הצעת חוק

ולרי זילכה:  אני מנסה לקדם אותה

ולרי זילכה:  אני קצת מופתעת פה

מיקי לוי: אנחנו נגייס את חבר הכנסת שירי לטובת העניין

מיקי לוי:  תעבירי לו את זה

מיקי לוי:  הוא יבחן

מיקי לוי:  יגייס עוד חברי כנסת חדשים

מיקי לוי:  הוא גם מבין, כי הוא היה סגן ראש עיר

ולרי זילכה: מצוין

ולרי זילכה:  בסדר גמור

ולרי זילכה:  הדבר השני שאני רוצה להגיד זה סביב השכר של הסייעות במעונות היום השיקומיים

ולרי זילכה:  אמר פה החבר נכון

ולרי זילכה:  העלו את השכר ובצדק

ולרי זילכה:  בהסכמים של הסייעות במשרד החינוך, השאירו בחוץ את המטפלות

ולרי זילכה:  זה נורא הצחיק אותי מה שאמר פה משרד האוצר, שגוזרים קופון על הדבר הזה, והעלו להן ל-6,600 שקלים, או מה שזה לא יהיה

ולרי זילכה:  הסייעות שלנו, אדוני, מקבלות כ-5,500 שקלים בממוצע, וכבר עכשיו יש בריחה של סייעות כי אין להן שום סיבה לעבוד בעבודה נורא קשה, לטפל במעונות היום השיקומיים, כשהן יכולות לקבל עוד 2,000 שקלים בעבודה קשה אחרת במקום אחר

ולרי זילכה:  הדבר הזה על סדר היום

ולרי זילכה:  משרד האוצר יודע את זה

ולרי זילכה:  המעונות עומדים להיסגר

ולרי זילכה:  שהתכבדו משרד האוצר ויינתנו מענה

מיקי לוי: תודה רבה

מיקי לוי:  אני מבקש ממך משרד האוצר, לקחת את ההערה שנאמרה פה, יברחו להם כל הסייעות

מיקי לוי:  אני ביקרתי בבית הזה

מיקי לוי:  ביקרתי בעוד בניינים

מיקי לוי:  העבודה היא הרבה יותר קשה מכל מקום אחר בגלל הילדים עם הצרכים המיוחדים – תרים, תשים, תעשה, כי הן עושות עבודה פיזית גם בנוסף לעבודה הסדורה

ולרי זילכה: הם מכירים את הבעיה, הם לא פותרים אותה

מיקי לוי: אני מנסה

נאור שירי: יושב-ראש הוועדה הוא דיפלומט במובן הזה

נאור שירי:  אנחנו הבעייתיים

מיקי לוי: אני לא מסוגל לפתור את הכול

מיקי לוי:  לא יכול

מיקי לוי:  אבל אני מבקש ממך לקבל את העמדה של האוצר תוך חודשיים ימים בנוגע לבעיה שהיא אמרה

מיקי לוי:  אם אפשר בפחות מחודשיים, אני אודה לך

מיקי לוי:  אם תרצו שאני אוציא לכם מכתב רשמי, אז אני אוציא לכם מכתב אישי

ולרי זילכה: אם זה לא ייפתר לתקציב הקרוב, המעונות נסגרים

ולרי זילכה:  המדינה תהיה עבריינית על-פי חוק

ולרי זילכה:  המעונות נסגרים

מיקי לוי: התקציב הנוכחי גמור

נאור שירי: אין תקציב נוכחי

נאור שירי:  מה שיש גם יירד

נאור שירי:  אין שום דבר

נאור שירי:  אין תקציב

מיקי לוי: אני מתנצל שאחרים לא קיבלו

מיקי לוי:  יש לי בקשה אחת

מיקי לוי:  בתוך הסיכום שלי

מיקי לוי:  הסיכום התייחס אליך

מיקי לוי:  אני מבקש לדעת מתי שר האוצר ושר החינוך עומדים לחתום על זה, הם לא יכולים למשוך את זה

מיקי לוי:  יש דברים יותר לחוצים ממה שהם עושים מה לעשות, זה אחד הדברים היותר דחופים

מיקי לוי:  יש החלטה

מיקי לוי:  תוסיפו את ה-12

מיקי לוי: 5% פלוס ה-600, תחתמו על הצו, נגמר הסיפור

מיקי לוי:  בבקשה, תעביר את זה לראש אגף התקציבים

מיקי לוי:  תגיד לו שאני ביקשתי ברמה האישית ושייעשה לי טלפון קטן

מיקי לוי:  אנחנו מכירים עוד מהתקופה שהוא  היה רק רפרנט

מיקי לוי:  שהוא יעשה לי טלפון קצר כשזה יהיה גמור

מיקי לוי:  אני ממש אודה לו

מיקי לוי:       שנית

מיקי לוי:  אנשי משרד החינוך, יש כאן אירוע, זה לא משהו

מיקי לוי:  יש כאן אירוע

מיקי לוי:  ועכשיו, כשזה עבר אליכם, וכולם מברכים, ונתנו לכם קומפלימנטים, אתם צריכים לפרוע את הצ'קים

מיקי לוי:  אני מבקש מכם ללכת חזרה הביתה, לבקש פגישה עם מנכ"ל משרד החינוך כדי שהוא יצלול לעניין, כי בישיבת מעקב שאנחנו נקבע משהו אחרי אוגוסט לקראת שנה הבאה, אני אזמין אותו לוועדה לביקורת המדינה, הוא יהיה חייב לבוא, אותו ואת ראש אגף התקציבים

נאור שירי: אוגוסט זה לא רלבנטי

נאור שירי:  שנה הבאה כבר סגורה

מיקי לוי: לא

מיקי לוי:  אנחנו נזמין לפני אוגוסט

מיקי לוי:  אנחנו נזמין את מנכ"ל משרד האוצר

מיקי לוי:  את ראש התקציבים באוצר

מיקי לוי:  אנחנו נודיע גם לשאר הנוכחים כי הם תורמים רבות

מיקי לוי:  אנחנו לא מתיימרים להבין הכול ולדעת הכול

מיקי לוי:  אני אנסה לתכלל את זה

מיקי לוי:  זה לא פשוט

מיקי לוי:  לא פשוט הבינוי, ולא השכר, ולא פשוט שום דבר

מיקי לוי:  מדובר בילדים ובנכדים שלנו, כי אני מדבר כבר על הנכדים שלי

סימה שהינו: אני מעיריית ירושלים, מינהל חינוך

סימה שהינו:  חודשיים וחצי יש לנו מחלקה לגילאי לידה עד שלוש

סימה שהינו:  אני בתחום 20 שנה

סימה שהינו:  יש לי המון דברים להגיד

סימה שהינו:  אנחנו עובדים בשיתופי פעולה עם כולם

סימה שהינו:  יש ארגונים שמציעים היום 45, 50 שקלים למטפלות

סימה שהינו:  אין מטפלות

סימה שהינו:  זאת אומרת, צריך להבין שב-1 לספטמבר אין לנו מושג מה יהיה בעיר

סימה שהינו:  תהיה קריסה

סימה שהינו:  אנחנו כבר מרגישים את זה

סימה שהינו:  כיתות נסגרות

סימה שהינו:  לפני פסח מעונות שלמים נסגרו

סימה שהינו:  היה גם רמדאן, גם ניקיונות פסח

סימה שהינו:  פשוט, מעונות נסגרו

סימה שהינו:      אני רוצה להתייחס למזרח העיר, למשרד החינוך ולמשרד הכלכלה

סימה שהינו:  מזרח העיר, אפשר לספור על יד אחת את מספר מעונות יום המסובסדים והמפוקחים

סימה שהינו:  אנחנו חייבים קודם כל טפסים בערבית

סימה שהינו:  נגישות לערבית

סימה שהינו:  פרסום בערבית

סימה שהינו:  הסברה בערבית להורים, למסגרות

סימה שהינו:  יש לנו מטפלות היום, עכשיו, שרוצות לפתוח, להירשם לחוק הפיקוח, הן פונות אלינו

סימה שהינו:  אני התקשרתי, ביקשתי נציג בערבית – אין

מיקי לוי: סליחה

מיקי לוי:  הטפסים הם על-פי חוק

סימה שהינו: אין

מיקי לוי: אז המדינה עבריינית

סימה שהינו: אני חייבת להגיד

סימה שהינו:  בירושלים יש 73 אלף ילדים גילאי לידה עד גיל שלוש, זה 14%, 15%, מהילדים פה שנאמרו

סימה שהינו:  באמת, אני חושבת שכל ילד בארץ, ובטח בירושלים צריך לקבל תנאים בסיסיים וסגירת פערים

סימה שהינו:  אשכול 2, מגזר חרדי, הסברה מותאמת – דברו איתנו

סימה שהינו:  פרסום במדיה, לא יגיע לא למאה שערים, ולא לנווה יעקב, ולא לבית וגן

מיקי לוי: הדברים שלך נרשמו בפרוטוקול

מיקי לוי:  הם יילכו למי שצריך

סימה שהינו: עוד דבר אחד מאוד חשוב

סימה שהינו:  אין חיוב היום למעון סמל להוציא סמל רווחה

סימה שהינו:  עירייה באשכול 2 שיש לה ילדי רווחה בכל השכונות, אני לא צריכה להתווכח עם ארגון שיילך ויוציא סמל רווחה כדי שאוכל להכניס ילד שאחיו עם צרכים מיוחדים

סימה שהינו:  זה לא ייתכן הדבר הזה

סימה שהינו:  אני מדברת על זה כבר עשר שנים אם לא יותר

מיקי לוי: אני מודה שלא הבנתי מה אמרת

מיקי לוי:  זה נרשם בפרוטוקול, אבל אנשי המקצוע אני מניח שהבינו

מיקי לוי:  את כל ההערות שנאמרו פה, אני לא מסוגל לתכלל את הכול

מיקי לוי:  אבל אתם כמשרד חינוך, כאגף חדש, צריכים לתכלל את הישיבה הזאת

מיקי לוי:  להזמין את האוצר

מיקי לוי:  לשבת עם ראש אגף התקציבים

מיקי לוי:  לשבת עם הרפרנט, לבקש את המנכ"ל שייכנס לתוך העניינים לבצע תוכנית מתכללת

מיקי לוי:  הגיע הזמן אחרי כל כך הרבה שנים

מיקי לוי:  אני ארצה לשמוע בסביבות יולי, אנחנו נקיים את הישיבה, כי כנסת אין באוגוסט לצערי

נאור שירי: לא

נאור שירי:  גם שום דבר לא השתנה

מיקי לוי: לא יודע

מיקי לוי:  אני רוצה לשמוע את מנכ"ל משרד החינוך שייקח את זה ויתכלל יחד עם משרד האוצר

לוסי חדידה: ביחד עם הארגונים המייצגים שזה יותאם

מיקי לוי: זה אני משאיר להם

מיקי לוי:  נורא קל לבוא ולהגיד בסדר

מיקי לוי:  אני לפי החוק הייתי חייב לדון

מיקי לוי:  זו הוועדה היחידה שמחויבת לדון בביקורות של מבקר המדינה

מיקי לוי:  על-פי חוק אני דנתי, אני עשיתי וי, אני הולך הביתה

מיקי לוי:  אני מנסה ללכת אחרת

נאור שירי: הצעתי הצנועה

נאור שירי:  כל חודש לעשות דיון לגיל הרך, השנה הזו כבר נגמרה, אז שנה הבאה תיראה שונה

מיקי לוי: לא עומד

מיקי לוי:  חבר הכנסת שירי, תקשיב

מיקי לוי:  גם משרד מבקר המדינה, וגם פלורינה, לא היה פה שנה ושמונה חודשים

מיקי לוי:  אני מנסה את כל הפיגורים לעשות, אני לא מצליח

נאור שירי: אז בוא נעשה את זה יחד עם ועדת החינוך

מיקי לוי: לא

מיקי לוי:  ועדת החינוך שתעשה מה שהיא רוצה

מיקי לוי:  אני רוצה לשלוט בעניינים שלי

מיקי לוי:  אם אני אצטרך ואתה תגיד שצריך לעשות דיון מקביל באמצע, נעשה, נזמן דיון מקביל באמצע

מיקי לוי:  אני מבקש, תדווחו לוועדה במייל קטן שהייתם אצל מנכ"ל משרד החינוך, לקח את זה על עצמו, ואתם מתחילים לעבוד, כי ביולי אנחנו נשב על העניין הזה

מיקי לוי:       תודה רבה לכולם

מיקי לוי:  ישיבה זו נעולה